text:
Hetta er ein samandráttur av søgu felagsins síðan stovnan:
1968 Brøðurnir Hans og Róland Jacobsen stovna fyritøkuna Bakkafrost. Fyrsta góðskingarvirkið verður bygt sama ár. Triði bróðirin, Martin Jakobsen, kemur við í felagið í 1971.
1972 Næsta góðskingarvirkið verður bygt á Glyvrum. Vinnuhugskotið er at fiska sild á føroysku firðunum og at virka og selja kryddað og marinerað sildafløk.
1977 Farið verður undir at pakka flatfisk frá øðrum føroyskum virkjum til bretska marknaðin. Hetta verður gjørt fyri at tryggja fyritøkuna, tí sildaveiðan er í minking.
1979 Bakkafrost fer – sum ein av fyrstu føroysku fyritøkunum – undir alivirksemi.
1980’ini Farið verður undir at virka fars og surimi úr svartkjafti í Føroyum. Í 1990’unum minkaði svartkjaftastovnurin brádliga, og hetta førdi til, at felagið og restin av vinnuni fekk fíggjarligar trupulleikar.
1986 Jón Purkhús og Heini Gregersen stovna Sp/f Faroe Salmon, ið seinni verður P/F Bakkafrost Holding. Teir fara undir at ala laks og smolt.
1992 Regin Jacobsen, Hans Jacobsen og Martin Jakobsen umskipa felagið. Fyritøkan setur um hetta mundið á stovn felagið P/F Alistøðin á Bakka, sum hevur loyvi at ala laks á tveimum firðum, ger umstøður til kryvjing og pakking av laksi á Glyvrum, umframt virkingarumstøður til pelagiskan fisk og framleiðslu av styroporeskjum til fiskaútflutning.
1995 Virkið á Glyvrum verður umbygt til góðskingarvirki til laks. Íløgan er avmarkað og framleiðsluorkan lítil. Felagið fær loyvi at ala smolt/yngul á Glyvrum/á Glyvradali.
1999–2001 Felagið økir dagligu framleiðsluorkuna á góðskingarvirkinum til umleið 22 tons av kruvdum fiski við tveimum ymiskum íløgum til tess at fáa í lag størri vøkstur.
2006 Felagið veksur við samanleggingum og yvirtøkum, og aliframleiðslan økist við 15.000 tonsum í kruvdari vekt til eina samlaða framleiðslu á 18.000 tons í kruvdari vekt av laksi. Samtakið fær atgongd til seks firðir afturat at ala á, umframt tvær smoltstøðir afturat. Samtakið ger stórar íløgur í góðskingarvirkið á Glyvrum, so tað er ført fyri at taka ímóti øktu nøgdini. Dagliga framleiðslan er nú 55 tons í kruvdari vekt um dagin.
2008 Partaeigararnir í Bakkafrost og Vestlax semjast um at leggja feløgini saman. Samanleggingin verður sett at verða tann 1. januar 2010. Partaeigararnir hjá P/F Vestlax Holding fáa umskipað síni partabrøv til P/F Bakkafrost partabrøv. Vestlax samtakið hevur eina framleiðsluorku á 11.000 tons í kruvdari vekt av laksi og sílum og eitt kryvjivirki í Kollafirði.
2009 Hetta árið hevur felagið metstóra framleiðslu, og nettovinningur og úrslit eru tey bestu nakrantíð. Avgerð verður tikin at skráseta felagið á virðisbrævamarknaðinum í Oslo.
2010 Bakkafrost og Vestlax leggja saman. Samanlagda felagið er størsta alifyritøka í Føroyum við umleið 55% av allari framleiðsluni av aldum laksi í Føroyum. Nú feløgini eru endaliga løgd saman, spennir virksemið frá smoltframleiðslu til aling av fiski og framleiðslu av liðugt góðskaðum vørum. Samtakið tekur 21.626 tons í kruvdari vekt í 2010. Tann 26. mars 2010 verður samtakið skrásett á virðisbrævamarknaðinum í Oslo og víðkar harvið um skaran av partaeigarum, so umframt føroysku íleggjararnar fær fyritøkan nú íleggjarar úr øllum Evropa og USA.
2011 Bakkafrost keypir P/F Havsbrún, ið er nýmótans og altjóða viðurkendur framleiðari av fiskamjøli, fiskalýsi og fiskafóðri við heimstaði í Føroyum. Meginparturin av framleiðsluni av fiskamjøli og –lýsi verður nýttur til egna framleiðslu av fiskafóðri, og restin verður útflutt. Bakkafrost var størsti kundi hjá Havsbrún. P/F Havsbrún átti 78,1% av alifyritøkunum P/F Faroe Farming og P/F Viking Seafood við tilsamans 5 loyvum. Eftir at Bakkafrost hevur ognað sær Havsbrún, keypir Bakkafrost eisini minnilutapartarnar í P/F Viking Seafood og hevur nú 100% av partabrøvunum.
2012 Havsbrún samtakið, ið varð yvirtikið í 2011, verður tillagað Bakkafrost samtakið, og virkisfyrimunir við samanleggingini verða staðfestir. Samanleggingin inniber, at bygnaðurin í samtakinum verður umskipaður, og 51% av alifelagnum Faroe Farming verða seld í tráð við føroysku alilógina. Felagið Bakkafrost UK verður keypt í endanum á 2012 við virknaði frá 1. januar 2013.
2013 Bakkafrost fráboðar eina 5 ára íløguætlan við tí endamáli at gera virksemið á landi munadyggari, at økja lívfrøðiliga vøksturin og minka um lívfrøðiliga váðan. Partur av ætlanini er bygging av nýggjum brunnbáti, “Hans á Bakka”. Til tess at minka um lívfrøðiliga váðan býtir Bakkafrost økið í Vestmanna um við økið á Gøtuvík, ið áður er rikið av P/F Luna.
Bakkafrost er ein av stovnandi fyritøkunum av Global Salmon Initiative (GSI), ið hevur til endamáls at stuðla upp undir burðardygga menning tvørturum heimsins laksaalivinnu.
2014 Fyrsti partur av íløguætlanini verður liðugur, nú nýggja kassavirkið er bygt á Glyvrum og er farið undir framleiðslu. Ein nýggj smoltstøð, ið ger, at Bakkafrost nú er ført fyri at nøkta tørvin á smolti hjá felagnum, verður bygd á Norðtoftum og fer undir virksemi. Farið verður undir at byggja nýggja kryvji/portiónsvirkið á Glyvrum, og byggingin av nýggja brunnbátinum í Yalova, Istanbul, gongur framá. Skipið verður handað í juni 2015.
2015 Bakkafrost fer undir at fóðra laksin við fóðri, ið er framleitt við lýsi, ið er reinsað fyri umhvørvisdálkingarevni. Aliøkið hjá Bakkafrost á Gøtuvík verður ASC góðkent – fyrsta alistøð í Føroyum, ið er ASC-góðkend. Nýggja skipið til flutning av livandi fiski, M/S Hans á Bakka, verður handað í juli.
2016 Nýggj íløguætlan fyri 2016-2020 verður løgd fram. Ætlanin er at gera íløgur fyri 2,2 milliardir, og størsti parturin av íløgunum verður gjørdur í smoltstøðir til tess at minka um lívfrøðiliga váðan og menna kappingarførið.
Bakkafrost keypir 100% av P/F Faroe Farming, sum í høvuðsheitum hevur havt alivirksemi í Suðuroy.
Havsbrún fyllir 50 ár. Sum partur av hátíðarhaldinum verður skipað fyri almennari konsert í goymslutunlunum hjá Havsbrún.
2017 Framleiðslan í Føroyum verður savnað í nýggjum kryvji- og góðskingarvirki á Bakka. Eisini høvuðsskrivstovan flytur í nýggj glæsilig høli.
Bakkafrost gevur út fyrstu frágreiðing um burðardygd.
Tænastuskipini M/S Martin og M/S Róland koma í flotan.
2018 Bakkafrost yvirtekur endaliga alt virksemið hjá Faroe Farming og leggur harvið fýra aliøki og eitt kryvjivirki í Suðuroynni afturat alivirkseminum.
Bakkafrost yvirtekur lívfiskavirskemið av føroyska laksalívfiskastovninum frá Fiskaaling P/F.
Nýggj íløguætlan fyri 2018-2022 áljóðandi 3 milliardir kr. verður almannakunngjørd. Málið er at økja um kapasitetin til 100.000 tons av livandi laksi.
Bakkafrost keypir seinasta partin av amerikonsku laksainnflutningsfyritøkuni North Landing í New Jersey.
2019 Biogassverkið hjá Bakkafrost, FÖRKA, verður kosið Ársins Vinnuátak í Føroyum 2019.
2020 Bakkafrost keypir 100% av skotsku alifyritøkuni The Scottish Salmon Company.
Eftir sjey ára langa tilgongd eru øll aliøki hjá Bakkafrost í Føroyum 100% ASC-góðkend.
Nýggjur brunnbátur verður bílagdur frá Sefine skipasmiðjuni í Turkalandi. Nýggi brunnbáturin hevur eitt rúmføri á 1.000 tons av livandi laksi. Brunnbáturin væntast liðugt bygdur í 2022.
Nýggja smoltstøðin við Strond fer í fulla framleiðslu. Bygging og útbygging av smoltstøðunum á Norðtoftum, Viðareiði og á Glyvradali gongur framá.
Liðugvøruframleiðslan í USA flytur í nýggj høli, ið eru meira enn tvífalt so stór sum gamla virkið.
FÖRKA byrjar framleiðslu av ravmagni og hita úr biogassi, og í desember 2020 stóð FÖRKA fyri 1% av samlaðu føroysku framleiðsluni av ravmagni, ið svarar til streymnýtsluna hjá umleið 1.200 húskjum.
Smolt- og sjógvalingin umframt liðugvøruframleiðslan í Skotlandi fekk fýra-stjørna BAP góðkenning.
2021 Sum liður í íløguætlanini fyri skotska alivirksemið keypir Bakkafrost nýtt tænastuskip. Skipið fær navnið M/S Bakkanes og er systurskip til M/S Martin. Skipið kemur at arbeiða á aliøkjunum á vestursíðuni av Skotlandi.


c: text/html

text:
Rætta ljósið ger undurverk fyri huglagið
Ljósið í einum rúmi er als ikki at undirmeta. Rætta ljósið í rætta rúminum kann gera undurverk fyri huglagið. Tað hevur týdning fyri, hvussu arbeiðslagið á arbeiðsplássinum er, hvussu rein og innbjóðandi ein matstova sær út og mangt annað.
Vit bjóða ráðgeving og vørur fyri at fáa røttu ljósini til tykkara høli.
Flottar lampur frá Unilux
Unilux Mambo
Nýtur tvær ferðir minni streym enn orkusparandi lampur. Mambo veitir gott dygdarljós; megnarfult og heitt. Lampan er útstýrd við einum spreiðara, ið gevur eina betri býting av ljósinum. Tann dupult liðdeildi armurin er við umlættingarfjæðrum gevur stórar og kringar rørslur. Høvdi á lampuni kann stillast í allar ættir. Lampan er veitt við basu og klemmu.
Les meira
Unilux Linka
Nemingarviðkvøm kontakt á fótinum broytur ljósmegi, meðan ein onnur stillar ljóslitin í fýra stigum. Hervið kann tú tillaga ljósi til ymisk virksemi og dagligar uppgávur so sum arbeiði, lesna og hvíld. Lampan hevur USB-stikk og tráðleysa telefonløðing (Qi-góðkent og kompatibult við allar snildtelefonur). Kann leggjast saman, soleiðis at hon brúkar minni pláss, tá hon eitt nú ikki er í brúk.
Les meira
Unilux Diva
Við tí nemingarviðkvømu kontaktini á fótinum kann ljósmegi stillast í fýra stigum og ljósliturin í trimum stigum, soleiðis kann ljósi tillagast til ymisk virksemir so sum arbeiði, lesna og hvíld. Lampan hevur USB-stikk og tráðleysa løðiplátu (Qi-góðkent og kompatibult við allar snildtelefonir).
Les meira
Unilux Strata
Strata borðlampan er ein ergonomiskt sniðgivin borðlampa við hávirknum asymetriskum LED-ljósið og við lágari streymnýtslu. Tann núskapaða, klæna og 80 cm langa sniðgevið við klemmu, gerð tað lætt at seta hana á baksíðuna á skrivaraborðinum. Lampan gevur tær skraddaraseymað ljós umvegis tvær nemingarviðkvæmar kontaktir, ið eru á lampuhøvdinum. Tann eina kontaktin stillara ljósmegi, og hin stillara ljóslitin í trimum ljósstigum.
Les meira
Unilux Timelight
Timelight lampan, ið fremur um tína heilsu. Umhvørvisvinarliga við tí nýggjast LED-tøknini brúkar Timelight minni streym enn tær siðbundu ljóskeldurnar. Lýsir í upp til 50.000 tímar.
Lampan kann dempast manuelt ella við appini MY Unilux. Lampan hevur tráðleysa løðiplátu og USB-stikk í basuni.
Les meira
5 góð ráð, tá ið tú skal keypa nýggja borðlampu
- Spar pening við at skifta tína lampu út við eina orkusparandi LED lampu.
- Hugsa um, hvussu ljóst hølið er. Jú minni ljós, jú sterkari lampu.
- Ert tú 45 ár, so eigur tú at brúka tvífalt so nógv ljós sum ein, ið er 25 ár.
- Ergonomi er eisini ljós, tí við ringum ljósi streingir tú eyguni.
- Við góðum arbeiðsljósi minkar møguleikin fyri høvupínu og sjúkradøgum, samstundis sum tað leiðir til hægri effektivitet og betri hugsavning.

robotstxt: allowed

filter: keep


text:
Scootari attoRosah
Scootarin sum tú kann taka við tær allastaðni.
Hesin scootarin gevur brúkaranum ein størri møguleikar og størri frælsi, til ein betri gerandisdag.
Mobilscootarin kann klappast saman skjótt, soleiðis, at tað ber til, at trilla hann við hondini.
Tað ber eisini til at deila hann í tvey.
Hann kann takast við í hondbagagu í flúgvaran
- vekt framman 11,9 kg
- aftan 16,3 kg
- tilsamans 1,9 kg
- battarí 1,9 kg
- persónsvekt max 130 kg
- kann koyra 1 - 6 km/t
meira inf.her: www.mobilscooter.dk


text:
Tal á útbúgvingum/háskúla- og eftirskúlaskeið:: 1
Næmingar: Umleið 20
Lærarar: 7 (heruppi í parttíðarsett)
Skúlin gevur almennandi undirvísing við serligum atliti til heimið og familjuna.
Húsarhaldsskúli Føroya er ein vistarskúli, og tað merkir, at allir næmingar, sum ganga á skúlanum, eisini búgva á skúlanum. Skúlin hevur búpláss fyri 21 næmingum. Í frítíðini er virksemi ein tíðandi partur av uppihaldinum, og tí verður skipað fyri hugnakvøldum eina ferð um mánaðin.
Stórur dentur verður lagdur á felagslívið á skúlanum, at næmingarnir læra at virða hvønn annan og at vísa ábyrgd hvør fyri øðrum lærugreinir.
Hentleikar og hølir á skúlanum eru umframt kømur til næmingarnar, undirvísingarhøli, uppihaldshøli/stovur, køkur og venjingarrúm.
Húsarhaldsskúli Føroya
Stoksoyarvegur 29
FO-900 Klaksvík
+298 456974/216974
hsf@husarhaldsskulin.fo
www.husarhaldsskulin.fo


text: Birna Tórhalsdóttir, Vestmanna, Brian Jakobsen, Strendur, Drós Joensen, Vestmanna, Eir Olsen, Skopun, Eyðgunn Poulsen, Vestmanna, Eyðrið Egholm Hansen, Kollafjørður, Gunnleyg Mikkelsen, Norðragøta, Hanus Thomsen, Syðrugøta, Heidi C. Hansen, Vestmanna, Heidi H. Egholm, Vestmanna, Henry Danielsen, Kolbeinargjógv, Jákup Rasmussen, Lamba, Jóhanna Alberg, Tórshavn, Jórun Maria L. Dalbø, Tórshavn, Julian Olsen, Vestmanna, Maria Hammer Matras, Kollafjørður, Páll Petersen, Tórshavn, Petur Gullstein Dalbø, Syðrugøta, Randi Virgarsdóttir, Vestmanna, Sára Traber Olsen, Tórshavn, Sólrun Heradóttir, Vestmanna, Steingrímur Jacobsen, Strendur, Teitur Thorleifsson, Vestmanna


text:
Kunoyar kirkja
Sambært pappírslepa, sum framvegis er til skjals í lesipultinum, verður byrjað at byggja nýggju kirkjuna hin 20. mai 1867, og longu hin 17. oktobar sama ár er nýggja kirkjan liðug sambært hesum sama lepa. Viðurin skal vera tilgjørdur niðri á hellu og einki sprek skal hava verið minni enn hálvanannan tumma, sum kom til kirkjuna. Allir teir, sum smíðaðu nýggu kirkjuna, vóru kunoyingar.
Ein annar pappírslepi undir altarinum sigur m.a. frá, at Símun har Suðuri í Haraldssundi, var formaður fyri byggingini. Hann gjørdi eisini prædikustólin, karmarnar og vindeyguni. Hann hevði eisini verið formaður fyri byggingini av Klaksvíkar kirkju, sum var bygd um somu tíð.
Kirkjan átti hvørki altartalvu ella ljósakrúnu, tá ið hon var bygd í 1867. Kunoyingar, ið vóru á floti, løgdu tí tosk burturav til endamálið og fingu Faktor Djurhuus inni í Klaksvík at útvega kirkjuni altartalvu og ljósakrúnu.
1. sunnudag í advent, hin 1. desember 1867 var kirkjan vígd av sóknarprestinum Ernst Bugislaus Wesenberg.
Sambært Kirkesyn på Færøerne 1834-1884 var kirkjusýn hin 14. juli 1868, har tað stendur, at Kirken er i 1867 opbygget af Nyt, 22 Alen lang 11 Alen bred; den har Skifertag med Hvælvning i Loftet, indvendig og udvendig malet, af et tækkeligt Udseende og meget rummelig.
Hin 13. apríl 1992 samtykti Føroya Landsstýri, at kirkjan og kirkjugarðurin í Kunoy eru friðað sum fornminni, men tó kunnu nýtast til síni endamál.
[KELDA: J. P. Gregoriussen, Eldru Hválvkirkjurnar]


text:
Frans pávi
Frans 1. pávi (latín Franciscus) varð føddur 17. desember 1936 í býnum Buenos Aires í Argentina sum Jorge Mario Bergoglio. Pávin, sum tekur við eftir Bænadikt sekstanda, er nummar 266 í røðini av pávum. Hann er 76 ára gamal, úr Argentina og er fyrsti pávi í søguni úr Suðuramerika og tann fyrsti uttanfyri Evropa í yvir 1000 ár. Frans pávi hevur gjørt vart við seg sum ein fólksligur, einfaldur og vinaligur pávi, og av tí sama er hann ógvuliga vælumtóktur millum fólk. Ofta hava fleiri enn 100.000 fólk verið á torginum sunnudagar, tá pávin heilsar fjøldini. Meir enn 6,6 milliónir fólk sóu og hoyrdu Frans páva í Vatikaninum frá mars 2013, tá hann varð valdur. Til samanberingar sóu og hoyrdu 2,3 milliónir fólk undanmannin Bænadikt páva.


text:
Nei, nei, Bill Justinussen tað eru ikki bara 18.7 milliónir í eykajáttan, tit játtaði eina eykajáttan í juli 2017 uppá 113,5 milliónir og Glasir skuldi tá kostað 523 milliónir og nú er kostnaðin komin langt omanfyri 600 milliónir.
Nú sigur Bill Justinssen, at Landsstýrið skal bara brúka alt tað teimum lystir, heilt upp til 700 milliónir og Rigmor Dam er vælkomin at koma til Løgtingið við eykajáttanum og vit skulu geva henni pengarnar hvørja ferð, ein skúla kostar tað hann skal kosta, kom bara niðan í Tingið við eykajáttan Rigmor, vit skulu nokk betala.
SáH


text:
Frukt og grønt
Vit fáa frukt og grønmeti tríggjar ferðir um vikuna – mána-, miku- og fríggjadag. Hettar ger, at okkara frukt- og grønmetisdeild altíð hevur frískar og góðar vørur.
Et grønt
Okkara frukt og grønmeti verður keypt frá Poul Hansen heilsølu. Hesar vørur koma í stórum kølibingjum, har kuldi og væta verða neyvt stýrd, so vørurnar búnast á rætta hátt.
Vit fáa frukt og grønmeti tríggjar ferðir um vikuna – mána-, miku- og fríggjadag.
Góð ráð
Få gode råd til opbevaring af frugt og grønt på matoydsl.fo


text:
Sjeynda umfar av Vetrarkappingini verður runnið í Trongisvági leygarmorgunin 14/3 kl. 11.00. Tað verður felagið í Suðuroynni, Hvistan, sum saman við FÍF fer at skipa fyri. Renningin er eisini motiónsrenning og eru øll vælkomin at luttaka.
Bólkarnir eru hesir:
Kappast verður í ymiskum bólkum og byrja allir bólkar samstundis kl. 11.00.
– Kvinnur / Menn opin bólkur (f. -1998) – umleið 9 km
– Kvinnur / Menn Veteranar (f. 1960-1969) – umleið 9 km
– Kvinnur / Menn Superveteranar (f. 1959 ella fyrr) – umleið 9 km
– Kvinnuunglingar / Mansunglingar (f. 1994-1998) – umleið 9 km
– Gentur / Dreingir (f. 1999-2003) – umleið 3,3km
Renniteinurin í Trongisvági er góður, spennandi og fjølbroyttur. Gøturnar eru góðar, og kunnu rennast í vanligum renniskóm. Her eru tey á veg niðan í plantasjuna stutt eftir startin fyri tveimum árum síðani.
Rennirutan verður í hugnaliga og náttúruvakra umhvørvinum inni við plantaguna í Trongisvági. Startur og mál verður við ítróttardepilin við Stórá í Trongisvági.
Rutan hjá teimum vaksnu sær soleiðis út. Runnið verður eftir áargøtuni (bleytt undirlag) niðan í viðarlundina, víðari framvið ánni niðan til Sterling. Tá komið er niðan móti vegnum við brúnna, verður snarað til vinstru. Runnið verður síðan á asfalt, tvs. eftir vegnum Við Rangá omaneftir til høvuðsvegin og á mál frammanfyri vøllin við Stórá. Teinurin er áleið 4,5 km og verður runnin tvær ferðir, ella íalt umleið 9 km.
Rutan sæst her: https://www.endomondo.com/routes/478611875
Gentur og dreingir renna 3,3 km. Byrjað verður saman við teimum vaksnu. Runnið verður niðan eftir áargøtuni og víðari niðan í plantaguna. Komin úr plantaguni verður runnið eftir gøtuni og niðan eftir brekkuni, ið gongur niðan á vegin Við Rangá, beint uppi yvir plantaguni. Komin niðaná verður snarað til vinstru og runnið verður oman móti høvuðsvegnum aftur og yvir á mál frammanfyri vøllin í Stórá.
Rutan sæst her: https://www.endomondo.com/routes/478627328
Luttøkugjaldið er sum tað plagar, tvs. kr. 50 fyri vaksin og kr. 20 fyri børn. Eisini kann meldast til á staðnum hálvan tíma áðrenn start, men tá er kostnaðurin kr. 100 fyri vaksin og kr. 50 fyri børn.
Luttakarnir verða bidnir um at møta í Ítróttardeplinum við Stórá, har luttøkugjald og startnummur verða avgreidd. Hetta kann gerast 1 tíma undan kapping og í seinasta lagið kl 10:45.
Í húsinum við Stórá eru skiftirúm og brúsur tøkar til luttakarnar.
Hvistan bjóðar frukt og vatn eftir kappingina.
Øll luttakandi kunnu fáa sær ein góðan bita at eta í kantinuni í Ítróttarhøllini, har stórt kalt borð verður fyri 125 kr, í samband við FM í flogbólti.
Ein tilmelding verður gjørd til kalda borðið. Tað er umráðandi at tit melda til, so fyriskipararnir vita, hvussu nógv skulu eta við. Tilmeldingin er bindandi.
Smyril siglir av Havnini klokkan sjey og norður aftur kl. hálvgum sjey.
Vertirnir úr Hvistan vóru vælmannaðir seinast, og gleða seg at taka móti rennarunum norðanfjørðs. Eitt heiðursmerki fall eisini í teirra lut, tá Niels Jacobsen vann silvur hjá superveteranunum. Sjúrður Tausen longst til høgru, er formaður í Hvistan. Til vinstru er tað John Reid.


text:
Hesa vikuna hava svimjilærarar hjá Eysturskúlanum verið á lívbjargingarskeiði, sum royndartiltak hjá Eysturskúlanum, Mentamálaráðnum og Svimjisambandi Føroya, at tryggja at allir svimjilærarar á skúlanum hava góðkent lívbjargingarprógv. Onkrum einstøkum barst frá vegna sjúku og øðrum, men eru tey nú 15 har á skúlanum, sum kunnu vísa á galdandi lívbjargingarprógv.
Talan er um eina innleiðandi royndarverkætlan hjá Mentamálaráðnum og Svimjisambandi Føroya, at finna ein leist til at tryggja nøktandi lívbjarging í svimjiundirvísingini í føroyskum skúlum. Allir svimjilærarar fáa undirvísing í lívbjarging á Læraraskúlanum, og er hetta nú sum hjá lívbjargarum í almennum svimjihallum, ein reglulig roynd til at tryggja at tey eisini aftaná skúlagongd enn duga og orka at lívbjarga.
Undirvísarar og lívbjargingardómarar vóru Sørin S. Djurhuus, sum er ‘primus motor’ fyri lívbjargingarátakinum hjá Svimjisambandi Føroya, og Rúna Mortensen sum er lívbjargari og lívbjargingardómari hjá Svimjihøllini í Gundadali.
Sum skilst so var støðan góð í Eysturskúlanum, og hava vit í Svimjisambandinum tí bestemt alla orsøk til at halda, at hetta er ein gongd leið eisini á øðrum føroyskum skúlum. Og vit hava eisini longu verið úti á øðrum skúlum, sum av sínum eintingum hava biðið um lívbjargingarskeið. Eysturskúlin er tó nú so vítt sum vit vita, hin fyrsti í Føroyum ið kann breggja sær av, at øll svimjiundirvísing verður framd av lærarum ið hava galdandi lívbjargingarprógv.
Vegna Svimjisamband Føroya
Rókur í Jákupsstovu


text:
Hevur tú trupult við at finna tíð at lesa í bíbliuni? Ella hevur tú ringan hug at seta teg niður við orði Guds? Her eru fimm góðar orsøkir til at lesa í bíbliuni, sum vónandi kunnu uppmuntra teg. Sjálvandi eru óendaligar nógvar orsøkir til at lesa bíbliuna, men vit skulu her hyggja eftir fimm teimum bestu orsøkunum, ið vit koma í tankar um. Vónandi kann hetta geva tær íblástur til dagliga bíbliulesnaðin. Góðan lesihug!
Fyrsta orsøk: Bíblian er orð Guds!
Fyrsta orsøkin er einfalt tað, at bíblian er orð Guds. Tað, at bíblian er orð Guds er nóg mikið til, at tú eigur at geva bíbliuni gætur. At bíblian er orð Guds vil siga, at tá ið tú lesur bíbliuna, so lesur tú bókina, ið Gud hevur latið skrivað, og á henda hátt samskiftir Gud við teg. Hetta má sigast at vera ein sannur framíhjárættur. Um tú hugsar um tað, so er tað sanniliga ótrúligt. Tú kanst seta teg niður við orði Guds – enntá á føroyskum. Gud skapti alt við orði sínum, Hann segði verið ljós – og ljós varð. Hesin sami Gud hevur latið eina bók skrivað og givið okkum hana. Tað er stórt! Í bíbliuni sigur Gud, hvør Hann er, og vísir okkum, hvørji vit eru. Í bíbliuni kunnu vit læra nógvar sannleikar og lærdómar, bæði um skapanarverkið og tað andaliga. Millum annað lesa vit um, hvussu vit – sum syndig menniskju – kunnu fáa frið við Gud gjøgnum verkið á Golgata, sum er okkara næsta orsøk.
Øll skriftin er innblást av Gudi og er nyttulig til lærdóm, til sannføring, til rættleiðing, til uppfostran í rættvísi, 2. Tim. 3,16
Onnur orsøk: Bíblian vísir okkum vegin til frelsu!
Onnur orsøkin, at lesa bíbliuna, er høvðusboðskapurin í bíbliuni. Bíblian inniheldur nógv gott, men sigast má, at høvðusboðskapurin í bíbliuni er frelsuætlan Guds. Tú lesur um, hvussu Gud skapti alt fullkomið, men at menniskjað syndaði ímóti Gudi við at taka av trænum, ið Gud hevði forboðið. Úrslitið varð skilnaður ímillum okkum og Gud, og øll menniskju síðani tá eru syndarar. Gud valdi tó at gera ein útveg. Frelsuætlan Guds er at ofra Sín egna son, Jesus Kristus, fyri syndir okkara. Hetta er høvðusboðskapurin, og hann stendur greitt í bíbliuni frá byrjanini og gjøgnum alla bíbliuna. Her vísir Gud okkum Sína stóru frelsuætlan. Tað er við trúgv á Son Guds, Jesus Kristus, sum doyði fyri okkum á krossinum, at Gud vann okkum hesa frelsu. Blóð Hansara reinsar okkum frá allari synd, og rættvísger okkum. Høvdu vit ikki bíbliuna, so høvdu vit ikki vita, hvør frelsuætlan Guds er. At lesa í bíbliuni sannførir okkum eisini um frelsuna, gevur okkum frelsuvissu og tryggleika!
og tú kennir frá barni av hinar heiløgu skriftir, sum kunnu gera teg vísan til frelsu við trúnni á Kristus Jesus. 2. Tim. 3,15
Triðja orsøk: Bíblian lærir okkum um vilja Guds!
Triðja orsøk, til at lesa í bíbliuni, er, at Gud hevur latið bíbliuna skrivað soleiðis, at tú kanst koma at kenna vilja Guds. Í bíbliuni lesur tú, hvat Gud ætlar Sær við skapanarverkinum og við menniskjanum. Tú verður eisini varugur við, hvat Gud ynskir í tínum lívi. Tá tú lesur orð Guds og granskar tað, verða eygu tíni latin upp fyri tí, sum Gud ynskir at siga við teg. Kanska Gud ynskir, at tú skalt gera okkurt ávíst fyri seg, kanska kallar Hann teg til eina ávísa tænastu, ella gevur tær eitt kall. Í bíbliuni stendur, at Gud gevur sínum børnum gávur at brúka í tænastuni, og at Hann signar tey, ið taka kallið til sín. orð Guds kann eisini vísa tær á øki í lívinum, sum tú møguliga ikki hevur givið yvir til vilja Hansara. Bíblian kann koma við áminningum um at broyta okkurt í lívi tínum, og at liva heilagt og rættvíst. Um tú ikki lesur bíbliuna regluliga, so kemur tú ikki at vita, hvat vilji Guds er við lívi tínum.
Øll skriftin er innblást av Gudi og er nyttulig til lærdóm, til sannføring, til rættleiðing, til uppfostran í rættvísi, so gudsmenniskjað kann verða fullkomið, ført fyri at gera alt gott verk. 2. Tim. 3,16-17
Fjórða orsøk: Bíblian gevur troyst og uppmuntran!
Fjórða orsøkin at lesa bíbliuna er, at bíblian eisini er ein daglig persónlig vegleiðing og uppmuntran til tín. Í bíbliuni eru nógv lyfti um varðveitslu, troystan og uppmuntran. Hetta fært tú bara við at lesa bíbliuna og at lurta eftir tí, Gud hevur at siga við teg. Tá ið tú hevur torførar tíðir, og lívið gerst tungt, eru troystarorð í bíbliuni. Tað kann til tíðir tykjast avbjóðandi at seta tíð av at lesa og granska orð Guds, men tá ið tær tørvar hesi troystarorð, er tað gott at hava givið sær stundir at leita tað upp í bíbliuni. Hetta er ein háttur Gud kann hava dagligt samskifti við teg, og siga tað, sum tær tørvar at hoyra. Her eru trý uppmuntrandi lyfti, sum Gud gevur børnum sínum:
Havi Eg ikki sagt við teg, at tú skalt vera hugreystur og sterkur, ikki missa mótið og ikki ræðast! Tí HARRIN Gud tín er við tær í øllum, sum tú fert undir at gera.” Josva 1,9
Komið higar til Mín, øll tit, ið strevast og hava tungt at bera – Eg skal geva tykkum hvílu! Matt. 11,28
Um eg so skal ganga í dali deyðaskuggans, óttist eg einki ilt; tí Tú ert við mær, keppur Tín og stavur Tín, teir ugga meg. Sálmur 23,4
Fimta orsøk: Bíblian heldur okkum frá synd!
Fimta orsøk til at lesa bíbliuna hvønn dag er, at bíblian heldur teg frá synd. Bíblian reinsar og heldur teg reinan. At verða ámintur aftur og aftur um, hvør Gud er, Hansara rættvísi, heilagleika, kærleika og náði, og hvussu stór frelsuætlan Hansara er, ger, at tú missir hugin til at synda. Øll stríðast við synd, tað er eingin, ið sleppur undan, men við at lesa í bíbliuni og hava eitt dagligt, livandi samfelag við Gud gjøgnum bíbliulesnað og bøn, fáa vit styrki til at halda okkum frá synd. Tað kann verða ein pínufull tilgongd at játta syndina og halda seg til Gud, men bíblian lovar okkum:
Játta vit syndir okkara, er Hann trúfastur og rættvísur, so Hann fyrigevur okkum syndirnar og reinsar okkum frá allari órættvísi. 1. Jóh. 1,9
Tað kennist so væl, tá ið tað er yvirstaðið. Kendi prædikumaðurin D.L. Moody segði einaferð ”Antin heldur bíblian teg frá synd, ella heldur synd teg frá bíbliuni”. Eitt orðafelli sigur eisini: ”Ein bíblia, ið dettur sundur, hoyrir til ein, ið ikki ger”
Eg goymi orð Títt í hjartanum, fyri at eg skal ikki synda móti Tær. Sálm. 119,11
So er bara eftir at ynskja tær góðan lesihug
JJP orðið.fo okt.2016


text:
Her sæst svart uppá hvítt, hvussu lítlan áhuga Landsstýrisfólk hava fyri fiskivinnuna. Mynd tikin niður 10:20,
Bert ein Landsstýrismaður í salinum, nevnliga Høgni Hoydal og hann er noyddir at sita har, tí dagsskráin er fyrisitingin av sjófeingi, um tað ikki var, so var hann eisini burtur úr salinum, tí soleiðis plagar tað at vera, har fremsti bonkur sum oftast er skall tómur.
Tað burdi kanska verið soleiðis, at tey tastaðu seg inn, tá ið tey sótu í teirra sessið og tá ið tey ikki vóru til staðar, so blivu tey trekt í løn.
Her sæst orðaskiftið beinleiðis, klikk her “Tingvarp beinleiðis”.
SáH


text:
Fiskur.fo er ein nýggjur sjálvstøðugur miðil á Portalinum.
Fiskur.fo er ein vitanarmiðil við tíðindum, sjónbrotum, talgildum kortum, hagtølum, greiningum og databasum. Eisini er pallur til meiningar og kronikkir.
Byrjað verður í Føroyum og nærumhvørvinum. Seinni koma øll hini fiskivinnulondini við. Málið er føroyskt til føroyingar og enskt til útlendingar.
Byrjað verður við tíðindum. Greiningar og data verða lanserað leypandi.
Fiskur.fo er eitt samstarv millum Knassar og FAREC International.
Tíðindi eru ein ókeypis tænasta, meðan alt annað verður ein haldaraskipan.
Fiskur.fo er fyrsta frambrotið av fleiri ávegis hjá Knassum at menna Portalin til fleiri tænastur.


text:
Tað eru bara fimm vikur síðani, at Rigmor N. Arge úr Hvirluni og Martin Gravesen úr Bragdinum gjørdust føroyameistarar í hálvum maraton. Leygardagin kundu tey pynta seg við enn einum fínum heiti, tí tá gjørdust tey bæði føroyameistarar í maratonrenning.
Hjá Rigmor gjørdist talan um sera greiðan sigur. Tað var ongantíð nakar ivi um, at hon fór at vinna, og tá saman um kom, var hon 14 minuttir framman fyri silvurvinnaran Ann Thomsen úr Bragdinum. Krista Nielsen úr Bragdinum gav Ann kapping allan vegin, og endaði minni enn minuttin aftanfyri á bronsuplássinum.
Rigmor N. Arge var í serflokki og vann enn eitt FM-heiti (mynd: Treysti)
Øðrvísi spennandi var oddadysturin hjá monnunum. Joe Dale úr Englandi legði seg trygt á odda. Av FM-biðlunum sást, at Henry Olsen hevði góðan vilja og góð bein. Bragdliga legði hann eftir bretanum, men hann mátti tó gevast á hálvari leið vegna skaða. Sera harmiligt hjá Henry, sum annars veruliga sá út til at raka dagin. FM stríðið kom at standa millum Martin Gravesen og Cecil Weihe, sum báðir vendu samstundis í Kaldbaksbotni. Martin fór seinni undan, og byrjaði eisini at nærkast bretanum.
Martin fekk eisini bretan aftur, og tað sá út til at Martin skuldi fara at vinna Tórshavn Marathon. Men Joe Dale svaraði kontant aftur og helt undan og vann við lítlum minutti. Hann er fyrsti útlendingur, sum vinnur Tórshavn Marathon fyri menn. Cecil kempaði hart, men mátti lata FM-heitið til Martin Gravesen. Smáir tveir minuttir vóru í millum teir.
Cecil Weihe og Martin Gravesen fylgdust og høvdu orku at smílast eftir fyrsta umfarið kring býin (mynd: Treysti)
Bronsuna vann Eirikur Hansen úr Bragdinum, sum stríddist við Jannick Hjaltalin. Jannick dróg longra stráið, men er ikki limur í føroyskum felagi, og kann tí ikki fáa FM-heiðursmerki. Teir báðir fóru beint upp um teir tríggjar tímarnar.
FM-úrslitini eru her. Lesið meira um Tórshavn Marathon og síggið øll úrslitini frá bæði maraton, ½ maraton og frá gangi-½maraton á heimasíðuni hjá Bragdinum: www.bragdid.fo


text:
Í dag hoyra vit um sangin Á mønu hjalsins stari. Símun av Skarði hevur yrkt, og hann er abbi Bergljót av Skarði, sum í dag sigur frá.
Mynd
Tekstur
Vit føroyingar elska at syngja, og vit syngja allan dagin, um vit sleppa. Í útvarpinum eru nógvir sangir, og vit syngja hart við, tá ið vit kenna ein.
Sjálvandi eru eisini nógvir føroyskir sangir, sum vit syngja. Men hvaðan koma hesir sangir? Og hvør er søgan um sangin? Í Føroyum búgva nógvir yrkjarar, sum skriva orðini, og tónasmiðir, ið gera løgini til yrkingarnar, og so skulu hesi bara finna saman.
Hvør sangur hevur sína søgu, og her eru søgurnar um nakrar sangir.
Aðrir partar
Vit hoyra um føroyskar sangir. Hesaferð eru vit í Frískúlanum í Havn, sum er á Velbastað. Næmingar syngja og greiða frá.Vit hoyra um sangin - Antarungin Andrass, sum Aleksandur Kristiansen skrivaði. Herluf Lutzen syngur.
Jonna hittir Anniku Hoydal, sum sigur um sangin, at hon hugsaði um, hvussu hon hevði tað sum barn, tá ið hon skrivaði Blunda blunda.
Í barnaútvarpinum hoyra vit um føroyskar sangir. Hesa ferð hoyra vit um sangin - Blunda blunda. Annika Hoydal hevur yrkt og fer at siga frá.
Dukkan Fía er so kedd, tí mamma hennara hevur gloymt hana eftir, tá ið tær vóru úti og spákaðu. Man mamman koma aftur eftir henni?
Hvussu er tað at hava ein sang skrivaðan um seg sjálvan? Jonna vitjar Elisabeth Mariu og Elinborg og prátar við tær um, hvussu tað er at vera við í einum sangi.
Vit hoyra um føroyskar sangir í barnaútvarpinum. Hesa ferð hoyra vit um ein vælkendan morgunsang, og tað er sangurin - Faðir fylg mær henda dag. Mikkjal á Ryggi hevur yrkt. Katrin Jørgensen fer at greiða frá.
Jensina Olsen er í Barnaútvarpinum og greiðir frá og spælir uppá.
Vit hoyra um føroyskar sangir í barnaútvarpinum. Hesa ferð hoyra vit um vælkenda sangin - Gakk tú tryggur. Hans Andrias Djurhuus hevur skrivað og Jógvan á Lakjuni hevur gjørt lagið. Jógvan á Lakjuni fer at greiða frá søguni um sangin.
Búi og Dánjal - Ævintýraferðin er í Barnaútvarpinum. Og teir siga søguna um - Grækaris Grashøvd.
Vit hoyra søgur um sangir í barnaútvarpinum. Hesa ferð hoyra vit um sangin um Gyklarin Pokus Pól og um Spælilandið. Ingi Hansen greiðir frá.
Vit hoyra um føroyskar sangir í barnaútvarpinum. Hesa ferð hoyra vit um hundin Kingoson. Steintór Rasmussen hevur skrivað og Ingi Isaksen hevur gjørt lagið. Steintór Rasmussen fer at siga søguna um sangin og næmingar í 6.flokki á Skúlatrøð syngja og greiða frá.
Í barnaútvarpinum hoyra vit vælkendar føroyskar sangir. Hesa ferð fer Ingi Poulsen at greiða frá sanginum - Kostbar
Steintór Rasmussen, Beinir og Rakul Ró siga Jonnu frá um nýggju fløguna, har tey syngja við.
Martin Joensen hevur yrkt sangin Morgun, sum varð skrivaður til fyrsta barnið, hann og konan fingu.
Elin á Rógvi hevur skrivað sangin og Guðrið Hansdóttir hevur gjørt lagið. Elin á Rógvi greiðir frá søguni. Ida í Lon og Elisa Mo Ejdesgaard fara at halda røðu til altjóða kvinnudagin í skúlanum. Tær fara at siga sína hugsan um sangin.
Í dag er føstulavintsmánadagur og vit hoyra um skjaldrið - Oman kemur grýla. Kári Sverrisson greiðir frá. Hesa vikuna spæla vit føroyskt í útvarpinum, og í barnaútvarpinum hoyra vit søgur um sangir.
Sangurin hevur eina heilt serliga søgu, tí hann er skrivaður um og til ein drong, ið eitur Sjúrður, og hann er í einari bók, sum bara eitt eintak er til av í heiminum.
Í dag hoyra vit fyrst um sangin Sleturokk, sum Regin Patursson hevur skrivað. Hann greiðir frá sanginum og eisini frá øðrum, sum hann hevur skrivað og gjørt.
'Kennir tú Blómurnar', 'Grísasúgvin', og 'Bilarnir koyra á vegnum' eru sangir, sum Sólrún hevur skrivað, og sum vit kenna úr bókini Loppugras. Vit hava prátað við Sólrúna um hvussu tað er at skriva sangir til børn
Danny Baldursson er á vitjan.
Hvør er søgan um sangin - Hákunardrongurin?
Hvør er søgan um Rúmdardrongin? Kári Jacobsen, sum hevur gjørt óteljandi nógvar og vælkendar sangir, fer at siga frá.
Vit hoyra um nýggju barnasangbókina og um sangin - Dukka mín er blá.
Hvør er søgan í sanginum um systrarnar Elisabet og Elinborg? Eivør Pálsdóttir fer at greiða frá.
Sangin kenna vit øll, men hvør er søgan?
Øll hava hoyrt Stórhvalagildið, men hvussu gamalt er tað og hvør er søgan?
Jonna prátar við Hera Nolsøe, sum við salsarútmum er við til at ynskja nógvum fólkum tillukku, tá ið tey hava føðingardag.
Bergljót av Skarði er á vitjan í Barnaútvarpinum.
Í dag hoyra vit søguna um sangin Lítli Snar. Anna Sofía Restorff hevur sungið sangin inn til Barnaútvarpið. Fyrstu ferð var hon 8 ára gomul, og tá syngur hon saman við systkinabarninum Rasmus.
Í Skúlanum við Løgmannabreyt hava tey havt yrkingaviku, og Jonna er farin framvið at fregnast, hvat man ger tá.


text:
Tað munnu vera nógvir føroyskir rennarar, sum hava runnið sítt fyrsta maraton í Keypmannahavn. Og á hvørjum ári eru rættiliga nógvir føroyingar við í Keypmannahavnar Maraton. Ja, í mun til fólkatalið eru onkuntíð næstan líka nógvir føroyingar sum danir við. Á listanum yvir føroyingar í ár havi eg funnið 28 nøvn. Men tað eru uttan iva fleiri aðrir føroyingar á listanum, sum ikki eru skrásettir sum føroyingar. Tit eru vælkomnir at skriva eina viðmerking undir greinina, og siga, at tit eisini eru við. Nøvnini higartil eru hesi:
Albert Johannesen, Absalon Hansen, Andrass Joensen, Andrias Hansen, Fríðrikur Bláhamar, Herluf Jacobsen Hilmar Høgenni, Jóannes Ortind, Jógvan Olsen, Jóhan E. Simonsen, Jósvein Herup Olsen, Sigrid Olsen, Arnfinn Johannesen, Durita í Grótinum, Eirkur Joensen, Heðin D. Poulsen, Jannick Vestergaard, Jógvan Lassen, Jónálvur Johannesen, Morid Jacobsen, Regin Jóannesarson, Rói Nolsøe og Rósely Reynstind.
Føroyingarnir kunnu vænta eitt sindur lýggjari veður, enn teir hava verið vanir við í fyrireikingunum. Sunnudagin seinnapartin lovað teir heilt uppí 18-20 stig, sum fyri ein føroying næstan kann kallast tropiskur hiti. Tíbetur er kappingin um morgunin, og tá starturin fer, skuldi helst ikki verið meira enn smá 10 stig. So tað ræður um at skunda sær á mál, áðrenn tað gerst ov heitt.
Fleiri av føroyingunum hava fyrireikað seg heilt væl. M.a. hevur maratonbólkurin hjá Bragdinum havt nógvar regluligar túrar frá 24 km og upp til 34 km. So hóast allir ikki eru so ungir longur, kunnu vit kortini vóna at nøkur persónlig met verða tikin.
Føroyska metið á maratonteininum eigur hesin rennarin og hundaelskarin. Tað eru 25 ár síðani Absalon Hansen, setti metið (2.27.58) So skjótt rennur hann neyvan sunnudagin, men spurningurin er, um hann aftur kann nærkast tí hjá mongum manni magiska markinum 3 tímar?
FÍF ynskir øllum føroyingunum góða eydnu. Gloymið ikki at koma á Østerbro Stadion at heppa Bjørk í morgin kl. 17.45, tá hon rennur um norðurlendska meistaraheitið á 10.000 metrum.


text:
Søgurnar gingu um at vit møguliga fóru at fáa eina nýggja el-útgávu av tí høgt elskaða Renault 5. Og nú er tað endaliga vátta av Renault sjálvum.
Euro NCAP: 4 út av 5 stjørnum til Renault Kangoo og Opel Mokka Renault Kangoo og Opel Mokka hava verið ígjøgnum krassjtest hjá Eruo NCAP. Úrslitið gjørdist fýra av fimm stjørnum til bæði modellini. Krassjtestirnir síggjast niðanfyri
Seinasti bilframleiðarin at kunngera eitt nýtt búmerki er Renault. Hetta er 9. útgavan av búmerkinum síðan 1925. Núverandi búmerki er sniðgivið í 1992 og fekk eina snið uppfrískan í 2015.
Dacia og Lada flætta fingrar Renault Group sum eigur bæði Dacia og Lada hevur í dag kunngjørt, at tey fara at samstarva enn tættari. Eisini bleiv nýggi konseptbilurin Dacia Bigster presenteraður. Les meira her Sí her filmsbrot frá Dacia Bigster presentatiónini.


text:
Tíðindi
Koppsetingartoymi vitjar aftur á Oyrarbakka
Mikudagin 20. oktober verður aftur møguligt at koppseta seg í Skúlanum við Streymin.
Fólk, sum hava fingið sær tíð, verða koppsett millum 15.30 og 16.00. Støkk inn koppseting verður í skúlanum frá 17.00 - 18.00. Inngongd er sunnanfyri.
Eisini verður støkk-inn koppseting í Hólmahúsinum á Eiði kl. 13.00 til 14.00
Til ber at bóka tíð á https://koppseting.corona.fo/
Onkur av teimum sum blivu koppsett seinast koppsetingartoymi var á vitjan í Sundalagnum, hava nokk fingið sms við tíð til seinna prikið á Landsjúkrahúsinum. Til ber at avlýsa hesa tíðina og biða um nýggja tíð á Oyrarbakka tann 20. oktober.
Tey ið hava fingið fyrra prikið, skulu hava gula koppsetingarkortið við. Tað skulu ganga í minsta lagi 21 dagar frá fyrstu koppseting til 2. prik.


text:
Enn eitt hendingaríkt vikuskifti er farið aftur um. Hetta bleiv eitt vikuskifti, har okkara tilkomnu rennarar veruliga vístu seiggið í føroyinginum. Í 3-2 sóu vit teir báðar Jonhard Larsen og Pól Sundskarð, sum runnu av Vaglinum í Havn til Sambýlið á Heygum í Klaksvík. Hesar 77 kilometrarnar runnu teir fyri at skaffa Alzheimerfelagnum peningaligan stuðul.
Fleiri rennarar stuðlaðu Jonhardi og Pól við at renna ymisk strekki saman við teimum. Bert hendinga løtu runnu teir einsamallir.
Men Jonhard og Pól vóru ikki teir, sum runnu longst hendan dagin. Leygardagin varð eisini kapping, sum nevnist Oslo Ecotrail – ein ultra lendiskapping, sum fór fram á sera ósløttum lendi við nógvum brekkum. Ultrarennarin Sofus Poulsen úr Frælsi var við. Góðar 11 tímar tók tað Sofusi at stríða seg gjøgnum hesa ultrarenningina, sum hann eisini var við til í fjør. Renningin var heilar 80 kilometrar.
Leygardagin var Marna Egholm við til NM á 10.000 m. Vit minnast, at hon í fjør stóð seg so sera væl í hesi kappingini, og gjørdist nr. 5, samstundis sum hon gjørdist nr. 2 og vann silvur til DM, sum var partur av kappingini. So væl gekst ikki í ár. Formurin tykist ikki vera eins góður sum í fjør, tá hon setti føroyskt met við 36.00,37. Leygardagin gjørdist tíðin hjá henni 37.27,86 min og rakk til 10. pláss av teimum 13 rennarunum. Tómhent fór Marna tó ikki heim aftur, tí hon vann hóast alt DM gull í +35 bólkinum! (DM var eisini partur av hesi kapping, sum fór fram í Hvidovre)
Í gjár var so Copenhagen Marathon. Sum altíð var eisini hópurin av føroyskum rennarum við. At vit í Føroyum hava nógvar sterkar veteran-rennarar vita vit øll, men í gjár fingu danir tað so eisini at síggja. Vit hava fyrr skrivað um Jens Weihe, sum hevur framt tað bragd at vinna sín aldursbólk til Copenhagen Marathon – tað hevur hann gjørt tríggjar ferðir. Men í gjár gjørdu bæði Cecil Weihe og Krista Nielsen honum kunstin eftir!!
Cecil Weihe hevur ongar trupulleikar við at renna undan aldrinum. Hann vann sín bólk í Copenhagen Marathon! Á hesi myndini er tað nýggjárshálvmaraton.
Tað sær út til, at Cecil Weihe kann renna 2.50 tímar líka mikið hvussu gamal hann blívur. Og nú megna javnaldrarnir ikki at fylgja honum longur. Í Keypmannahavn í gjár vann Cecil bólkin 50-54 ár. Við tíðini 2.49.37 tímar var hann tríggjar minuttir nærmasta kappingarneyta. 757 menn vóru í bólkinum 50-54 ár. Av øllum monnunum gjørdist Cecil nummar 71.
Eitt er at Cecil blívur við at renna við somu ferð hóast aldurin hækkar. Hjá Kristu Nielsen er enn verri. Hon rennur bara skjótari og skjótari. Og eisini hon vann bólkin 50-54 ár framman fyri 217 aðrar kvinnur. Við tíðini 3.17.35 tímar endaði føroyameistarin samlað nr. 40 av 2.221 kvinnum.
Og ikki nokk við tí. Á øðrum plássi kom sjálv Bragdarforkvinnan Ann Thomsen, sum eins og Krista setti persónligt met. Tíðin hjá Ann var 3.22.50 tímar, og rakk til eitt samlað pláss nr. 67.
Topplaseringar til hesar dámurnar, sum hava vant so dúgliga.
Í bólkinum 45-49 ár vóru eisin føroyskar topp-plaseringar. Duruta á Lofti bleiv nr. 3 við 3.22.23 og hjá monnunum bleiv Súni Lamhauge nr. 4 við 2.50.50.
Nógvir aðrir føroyingar runnu í Keypmannahavn. Stuttligt var at síggja Valborg Heinesen á úrslitalistanum aftur. Hon er tó ikki enn komin veruliga upp í ferð. Við 3.26 tímar er hon enn ein stóran hálvan tíma frá sínum besta. Men tað fer at koma.
Tit eru øll vælkomin at skriva føroysk úrslit í viðmerkingarnar.


text:
Í kvøld kl. 17.30 byrjaði FM fyri ung við rimarenningum. Í morgin kl. 11.00 verður byrjað aftur við kappingunum og verður hildið á til umleið kl. 15.00. Sunnudagin verður byrjað kl. 12.30 við siðabundnu skrúðgonguni og verður tað formaðurin í FÍF, Sølvi R. Hansen, sum heldur røðuna í ár. Kappingarnar byrja kl. 13.00 og enda umleið kl. 16.30.
Heitt verður á íðkarar og dómarar/hjálparfólk um at møta í góðari tíð áðrenn kappingarnar í ymsu greinunum byrja. Allir íðkarar verða bidnir um at møtt “undir klokkuni” kl. 12.15 at gera klárt til skrúðgonguna sunnudagin.
Allir íðkarar skulu bera startnummar (navn). Heiðursmerkjahandan verður avgreidd beint eftir kappingin er lokin og úrslitini eru klár.
Allir áskoðarar verða vinarliga bidnir um at halda seg uttanfyri kappingarøkið.
- Í spurti verða innleiðandi riðlar runnir leygardagin og finalurnar verða sunnudagin.
- Í langspurti (300m og 400m) verður bólkað í a-finalu og b-finalu og verður tíðin avgerandi.
- Í teknisku greinunum hjá aldursbólkunum 8-9, 10-11 og 12-13 fáa allir íðkarar tríggjar royndir.
- Í bólkinum 14-15 fáa tey fýra royndir.
- Í bólkunum 16-17 og 18-19 fáa øll fyrst tríggjar royndir og seks tey bestu fáa so tríggjar eyka royndir.
Tíðarætlan og startlistar frá Roster: https://admin.rosterathletics.io/pdf/meet-894-StartLists-en-GB.pdf
Tíðarætlan .pdf: Leygardagur FMU
Tíðarætlan .pdf: Sunnudagur FMU
Øll úrslit verða løgd út á Roster-appirnar, so skjótt tey eru klár.


text:
Har ikki annað er nevnt, verður mvg lagt aftrat prísinum!
Kostnaðurin er ásettur sum.
– tímagjald
– kostnaður í mun til virði og tímanýtslu
– ella verður ásettur við serligari avtalu.
Ókeypis fyrsti fundur og kunning um kostnað!
Ókeypis at venda sær til mín at fáa eina fyrstu meting um støðuna, og eina kunning um kostnað mín fyri at umboða tygum.
Tímagjaldið
Um ikki annað er avtalað ella upplýst, verður avroknað sambært tímanýtslu, grundað á:
- fyrireikandi arbeiði og gjøgnumlestur av tilfari
- munnligt samskifti við klientin ella onnur vegna klientin
- skrivligt samskifti við klientin og onnur vegna klientin
- evt. fundarvirksemi og møti í rættinum
- gjøgnumgongd og kanningar í málinum
- skrivligt arbeiði, sáttmálagerð o.a.
Støddin á tímaprísinum velst um arbeiði sum gjørt verður.
Tímagjaldið er frá kr. 1.280 – 1.520. Íroknað mvg. ávikavist kr. 1.600 og kr. 1.900. Upphæddin velst um arbeiðið, sum gjørt verður.
Minstikostnaður!
Fyri ávísar tænastur er ein minstikostnaður – óansæð tímabrúk, sí her.


text:
Oratoriið Árstíðinar hjá Joseph Haydn varð frumframført 24 apríl 1801 í Wien.
Verkið lýsir árstíðinar gjøgnum hendingar úti á landinum, og undirskilt er tað menniskjalívið sum verður lýst.
Verkið ber fram ímóti opinberingini av tí æviga várinum, sum tey trúgvandi hava í væntu.
Hetta er fyrstuferð at verkið verður framført í Føroyum.
Havnarkórið og orkestur
Solistar: Hallveig Rúnarsdóttir, sopran Eyjólfur Eyjólfsson, tenor Jóhann Kristinsson, bass
Konsertmeistari: Sámal Petersen Dirigentur Leif Hansen


text:
Wikipedia:Hendingar/6. juni
Hin 6. juni: Tjóðardagur Svøríki
- 1523 - Gustav Vasa verður kongur av Svøríki.
- 1944 - Seinni heimsbardagi: Orrustan við Normandíið byrjar.
- 1984 - Telduspælið Tetris (myndin) verður útgivið fyri fyrstu ferð í Sovjetsamveldinum.
- 1993 - Mongolia heldur forsetaval fyri fyrstu ferð.
- 2015 - Føroyar er vertur fyri HM í estetiskum fimleiki. 480 íðkarar, ið umboða 44 lið úr trettan ymiskum londum luttaka í kappingini, sum verður hildin í Høllini á Hálsi 6. og 7. juni.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
Fyrsti partur av granskingarskránni Havgransking í Norðuratlantshavi, umleið 4 mió. kr., varð lýstur leysur at søkja í 2020.
Mesta stuðulsupphæddin til hvørja verkætlan var 2 mió. kr. Ætlanin var at lata stuðul til tvær ella tríggjar verkætlanir.
Tað var ein treyt fyri at fáa játtan, at granskingarstovnar í í minsta lagi tveimum av teimum trimum londunum samstarva um verkætlanina. Granskingarstovnar úr øðrum londum kundu luttaka við egnari fígging.
Umsóknarfreistin var 21. september 2020 kl. 12.
Lýsing eftir umsóknum við nærri greining av krøvum og treytum er at finna her.
Umsóknir skuldu skrivast á serligt oyðublað, ið kann heintast her.
---
Granskingarnevndin avgjørdi á fundi 14. desember 2020 ikki at játta stuðul til nakra av umsóknunum á hesum sinni, men í staðin flyta tær 4 milliónirnar, ið vóru tøkar í fyrsta parti av skránni, til 2021.
Avgerðin hjá Granskingarnevndini varð tikin eftir tilmæli frá faknevndini, sum er mannað við serfrøðingum úr Føroyum, Grønlandi, Danmark, Íslandi og Noregi. Umsóknirnar vórðu frammanundan mettar av altjóða granskarum.
Tær 4 milliónirnar, ið vóru tøkar í ár, verða lagdar afturat teimum 6 milliónunum, ið eru játtaðar í 2021.


text:
Skráin
8.00 Vísindavøkan letur upp
Allir granskingarstovnarnir hava básar við ymiskum samvirknum tiltøkum og fólki, sum greiða frá teirra virksemi.
08-15-12.30 Almennar franløgur
15 min. hvør - tilmelding neyðug. Yvirlitið sæst her
15.00 Rigmor Dam, landsstýriskvinna í mentamálum heldur røðu
Kaffi og køkur
15.30-17.20 Almennar franløgur
15 min. hvør - ikki neyðugt at melda til. Yvirlitið sæst her
19.30 Kvøldseta
Kjak undir yvirskriftini "Hvussu kunnu vit fáa meira burturúr fiskivinnuni" Unn Laksá og Hans Ellefsen hava stutt upplegg, síðani verður kjak. FC Trón kvinnurnar syngja ein sang fyri okkum. Okkurt leskiligt frá Føroya Bjór og okkurt salt verður at fáa afturvið. Les meira her
20.30 Ársins heiðursløn fri bestu almennu miðling av gransking
Dómsnevndin avdúkar, hvør fær ársins heiðursløn og 5000 kr.
22.00 Vísindavøkan endar


text:
ÍSF hevur gjørt avtalu við P/F Wenzel at teir verða bilastuðul til Føroyaleikir.
Avtalan inniber, at P/F Wenzel letur 4 bilar til Føroyaleikir, sum kunnu brúkast meðan leikirnar eru.
ÍSF takkar fyri stuðulin
Á myndini síggjast forsetin í ÍSF, Elin Heðinsdóttir Joensen og sølustjórin hjá P/F Wenzel Pól Arni Poulsen, saman við einum av teimum 4 bilunum, sum fyritøkan letur.
P/F Wenzel verður bilastuðul til Føroyaleikir
ÍSF hevur gjørt avtalu við P/F Wenzel at teir verða bilastuðul til Føroyaleikir.


text:
Løgtingið viðgerð í løtuni eitt uppskot frá Javnaðarflokkinum um at avtaka lógina um, at summarferian er fimm vikur. Endamálið er, at tað skal bera til hjá fakfeløgunum á privat arbeiðsmarknaðinum at samráðast um at fáa longri feriu.
Tá spurningurin um at fáa eina fríviku aftur,at hevur tikið seg upp í sáttmálasamráðingum á privata arbeiðsmarknaðinum, hevur Arbeiðsgevarafelagið víst á, at hetta ikki kann lata seg gera, tí tað er ásett við lóg, at frítíðin er fimm vikur.
Sostatt tykist frítíðarlógin vera ein forðing fyri, at løntakarar á privata arbeiðsmarknaðinum verða javnsettir við løntakarar á almenna arbeiðsmarknaðinum, tá ið talan er um frítíð, og nú vil Javnaðarflokkurin hava Løgtingið at beina hesa forðingina av vegnum.
Í hesum sambandi hevur Samtak nú verið á fundi við rættarnevndina hjá Løgtinginum um málið. Í Samtaki eru fýra stór fakfeløg, Føroya Arbeiðarafelag, Føroya Fiskimannafelag, Klaksvíkar Arbeiðsmannafelag og Klaksvíkar Arbeiðskvinnufelag.
Í hesum sambandi mælir Samtak til, at frítíðarlønin hjá verkafólki verður hækkað. Frítíðarlønin er 12 prosent, men Samtak mælir til, at hon verður hækkað upp í 15 prosent. Á Facebook vísa tey á, at nógvir halgidagar og frídagar, fella á vanligar arbeiðsdagar, og avleiðingin av tí er, at tímalønt verkafólk hava ein rættiliga stóran lønarmiss.


text:
Kristoffur Munro
Tað vóru sorgarboð, sum komu úr USA, tá ið tað hoyrdist, at einasti sonur Gudny og John Munro brádliga var deyður. Hann fekk blóðtøpp og doyði meðan arbeitt varð upp á hann í sjúkrabilinum, sunnudagin 25. apríl (flaggdagur í Føroyum).
Gudny og John Munro fingu ein son í teirra hjúnabandi, sum tey góvu navnið Christopher John Munro, sum er teirra einasta barn. Hann var giftur, og eftir hann sita kona og 4 børn, nú hann er farin, bert 37 ára gamal.
Familjan er kend í Føroyum við tað, at man regluliga hevur lisið um tey í bønarløtuni. Bønarløtan er eitt mánaðarligt blað, sum Brøðrasamkomurnar í Føroyum geva út, har tíðindi og myndir eru frá øllum trúboðarunum innan Brøðrasamkomurnar, bæði heima og uttanlands. Tá ið Kristoffur var barn var hann ein partur av tíðindunum og við á myndini saman við foreldrunum.
Pápin, John Munro, er skoti. Hann las løgfrøði í sínum ungu árum og arbeiddi eitt skifti á eini advokatskrivstovu í Lerwick í Hetlandi. Tað var í Lerwick at føroyingar og John komu at kennast.
Gudny er vaksin upp í Eiriksgøtu úti í Grønlandi í Tórshavn, og er dóttur Jørgild og Ingolf Gunnarson. Heimasamkoma hennara í barna- og ungdómsárunum var Ebenezer í Tórshavn.
Á vári í 1973 var eitt traktatlið úr Føroyum og vitjaði í Hetlandi. Gudny var við í hópinum, og tað var undir hesi ferðini, at Gudny og John fyrstu ferð møttust. Eftir at tey vóru gift búðu tey eitt skifti í Lerwick, men seinni fluttu tey til Aberdeen, har John stovnaði egið advokatvirkið.
Hetta var um tað mundið, tá ið oljuvinnan av álvara tók seg upp í Skotlandi, og John og Gudny høvdu eina lovandi framtíð í hyggju. Men hóast hetta, so kendu tey bæði eitt kall at útbúgva seg til tænastu í orðinum.
Tey fluttu til USA í 1981, har John byrjaði Gudfrøðilestur á Dallas Theological Seminary. Síðani 2006 hevur John Munro virka sum Senior-pastorur í Calvary Church í Charlotte, USA.
JARÐARFERÐIN
Jarðarferðin var sett at vera úr Calvary Church fríggjadagin 30. apríl (Dýra Biðidag) kl.16:00 føroyska tíð.
Jarðarferðin var netvarpað beinleiðis á heimasíðuni hjá Calvary Church. Samkoman í Ebenezer vísti jarðaferðina á stórskýggja, har fleiri savnaðust at vísa sína samkenslu.
Tað var grípandi at hoyra vinmenninar við nógvum og vøkrum lýsingarorðum siga frá vinarbandinum millum teir og Kristoffur, og tað var ein djarvur pápi, sum steig fram á talarapallin, og við væl valdum kærleiksfullum og eymum orðum mintist sonin, samtundis sum hann bardist við kenslurnar. Hann nevndi, at tá Kristoffur var bert 6 ára gamal, hevði Gudny tað stóru gleði at hjálpa teirra einasta barni til trúnna á Jesus.
Pápin nevndi eisini, at tá ið sonurin var 15 ára gamal, kom hann, eftir egnum ynski til sín og vildi verða doyptur.
John nevndi, at seinasta samtalan hann hevði við Kristoffur var í telefonini dagin fyri andlátið, og seinastu orðini hann segði við pápa sín vóru: “Dad, I love you!”
Eftir Kristoffur sita 4 børn: Alex 13, Ian 10, Kera 8 og Vincent 2.
Um onkur ynskir at lesa minningarorð um Kristoffur ella síoggja jarðarferðina, ber til at fara inn á heimasíðuna hjá Calvary Church: www.calvarychurch.com
Kristoffur er jarðaður í kirkjugarðinum í Calvary’s Magnolia Memorial Gardens.
KRISTILIGA TÍÐINDATÆNASTAN YNSKIR GUDS SIGNING OG FRIÐ AT LÝSA YVIR HESI FÝRA BØRN!
Kristiliga Tíðindatænastan
v/poul jóhan djurhuus, Glyvrar
Tlf: +298 228314
gjaranes@gmail.com
Sí facebookvanga
Skrivað: pjd, Glyvrar 30.04.2021


text:
Tann 1. november í ár var fólkatalið 49.079. Tað er sostatt vaksið við 561 fólkum síðani 1. november í fjør. Hetta kemur av, at í hesum tíðarskeiðnum var eitt burðaravlop á 228, ið er munurin millum fødd og deyð, og ein nettotilflyting á 333, ið er munurin millum tilflyting og fráflyting.
Tann stóra broytingin í gongdini í fólkatalinum, sum er hend tvey tey síðstu árini og tykist at halda fram, kemur ikki av vaksandi burðaravlopi, ið heldur hevur verið spakuliga fallandi tey síðstu árini, men av stórum broytingum í flytingini millum Føroyar og útlond. Her er tað serliga fráflytingin til útlond, sum er minkað munandi. Tað er sjónligt um vit sum í myndini niðanfyri samanbera 12-mánaðarskeiðini november-oktober síðstu fimm árini.
Tað er vøkstur í øllum høvuðsøkjum í Føroyum uttan teim sunnaru, har fólkatalið stendur í stað í Sandoyarøkinum og minkar í Suðuroy. Lutfalsliga er minkingin líka stór í Suðuroy sum vøksturin norðanfjørðs.
Í tali er nógv størsti vøksturin í Tórshavnarøkinum, men lutfalsliga er javnt stórur vøkstur í Norðoya sýslu, Eysturoyar sýslu, Vága sýslu, Tórshavnarøkinum og í Streymoy annars við størsta vøkstrinum.
Í kommununum er størsti vøksturin í Tórshavnar, Runavíkar, Klaksvíkar, Sunda og Sørvágs kommunum. Av hesum er lutfalsliga størsti vøksturin í Sunda kommunu. Størsta minkingin er í Fuglafjarðar, Hvalbiar og Tvøroyrar kommunum. Í Suðuroy minkar fólkatalið í øllum kommunum uttan Vágs kommunu, ið hevur ein lítlan vøkstur.
Verður hugt eftir gongdini í einstøku oyggjunum, stendur fólkatalið sum heild í stað ella minkar eitt vet í útoyggjum, uttan í Nólsoy, har fólkatalið nú veksur. Av hinum oyggjunum er tað bara minkandi fólkatal í Suðuroy, meðan tað er vaksandi í Viðoy, Borðoy, Kunoy, Eysturoy, Streymoy og Vágoy.
Dagførdu íbúgvatølini eru at finna í hagtalsgrunninum á www.hagstova.fo
Kelda:Hagstova Føroya » 11. desember 2015 Mynd 24.FO


text:
Contrysongkvinnan verður við á Summar Festivalinum í august
Hon telist millum landsins bestu og evnaríkastu songkvinnur, og sum tulkari av country- og gospelsangum er hon framúr.
Kristina Bærendsen hevur sum solistur og í bólki saman við øðrum verið ein profilur í føroyskum tónleiki seinnu árini.
Kristina hevur sungið nógv saman við countrykonginum Hallur Joensen og saman við pápa sínum, Alexi Bærendsen, men hon hevur sanniliga eisini prógvað seg sum solistur á útgávu og konsertum.
Summar Festivalurin er sera fegin um at kunna kunngera Kristinu Bærendsen við bólki til ársins festival. Kristina fer at hava konsert á stóra palli á Vágsbøi.
Summar Festivalurin verður hildin í døgunum frá 4. til 6. august.


text:
Her er innbjóðing til Aldursbólkameistarastevnuna 2018, sum Ægir og Svimjisamband Føroya skipa fyri í Klaksvíkar Svimjihøll, hin 10. til 12. mai 2018.
Hetta er stevnan sum fyrr æt JM/MU (JuniorMeistarastevnan og Meistarastevnan fyri Ung), sum nú er víðkað til eisini at hava ein seniorbólk.
Og, hetta er fyrsta stevna av bara tveimum í Føroyum og ríkisfelagsskapinum, sum er góðkend sum kravtíðarstevna til HM í Kina í desember.
- Innbjóðing í PDF-sniði: ABMS2018-innbjoding.pdf
- Innbjóðing í lef-sniði: Invitation_Aldursbolkameistarastevna_2018_Klaksvík_2018-05-10.lef
- Innbjóðing í GR-sniði: GR180510.txt


text:
Føroyska luttøkan letur upp fyri luttøku í slóðbrótandi gransking í altjóða høpi og gevur góðar møguleikar at samstarva tvørturum landamørk.
Eisini styrkir altjóða samstarvið tilvitanina hjá stovnunum um teirra gransking og vitanina um viðkomandi viðurskifti her í Føroyum.
Tað eru nakrar av niðurstøðunum í eini eftirmeting av samstarvinum við ES higartil, ið varð gjørd í fjør.
Góð úrslit
Føroyar hava luttikið í skráunum hjá ES, sum skipa útboð til verkætlanir viðvíkjandi gransking, menning og nýskapan, síðani 2010.
Føroyska luttøkan hevur verið fjølbroytt og nógv góð úrslit liggja eftir verkætlanum, framdar við stuðli úr ávikavist FP7 og Horizon 2020.
Jenis av Rana, landsstýrismaður í mentamálum, fekk í fjør eina frágreiðing um luttøku Føroya í sjeyndu rammuskránni og Horizon 2020 við eftirmeting og tilmæli um framtíðar kósina.
##med2##
Frágreiðingin, sum Granskingarráðið hevði gjørt í samstarvi við granskingarstovnar og nakrar fyritøkur, var samstundis fyrireiking til føroysku luttøkuna í nýggju stóru evropeisku skránni, Horizon Europe 2021-2027.
Føroyar luttaka við atlimaskapi í evropeiska samstarvinum. Hol varð sett á fyrstu innleiðandi samráðingarnar í endanum av 2020, og nú er komið so væl áleiðis, at formligar samráðingar eru um sáttmálan, sum skal lima Føroyar í størstu skránna nakrantíð, nevniliga Horizon Europe.
Føroyar á heimskortið
Í frágreiðingini verður víst á, at Evropa er ein pallur at vísa úrslit úr Føroyum. Luttøkan styrkir stovnar og fyritøkur, sum við luttøkuni gerast altjóða granskingarstovnar. Føroyar verða settar á heimskortið.
Nógv gransking kann ikki gerast lokalt, men krevur altjóða samstarv. Føroyski atlimaskapurin gevur stovnum, fyritøkum og einstaklingum møguleika at luttaka í evropeiskum verkætlanum á jøvnum føti við samstarvsfelagar í Evropa.
Samstarv um umsóknir styrkir millumtjóða netverkini, og varandi altjóða samstørv spyrjast burturúr. Eitt netverk, sum er karmur um eina verkætlan, verður ofta varandi, serliga um samstarvið riggar væl. Eitt vælvirkandi samstarv sær skjótt nýggjar framtíðar møguleikar og tað verður lættari at skriva nýggja umsókn um stuðul til verkætlan, sum er framhald av tí, sum longu er í gongd.
Ein annar ágóði av luttøkuni er viðkomandi samstarv við fólk við servitan innan virkisøkið hjá stovnunum. Samstarvið er sostatt annað og meira enn eitt samstarv um eina verkætlan.
Í frágreiðingini vísa fleiri granskarar á luttøku í øðrum viðkomandi altjóða arbeiðsbólkum, innbjóðing til ráðstevnur og annað avleitt virksemi, sum Horizon 2020 verkætlanin hevur lagt lunnar undir. Hesir møguleikar at skapa sær eitt týðandi professionelt altjóða netverk kunnu ikki mátast og síggjast heldur ikki aftur í hagtølunum.
##med3##
ES setur dagsskránna
Umsóknir til ES skipanina kunnu vera ein avbjóðing. Tær skulu skrivast á ein ávísan hátt og sum oftast eru tær bundnar til eitt ávíst evni. Umsóknir til ES eru sostatt øðrvísi enn umsóknir, sum verða sendar til føroyskar grunnar, tí har ber sum oftast til at søkja um stuðul til tað evnið, sum ein sjálvur ynskir at arbeiða við.
At ES nevndin gjøgnum Horizon skránna biður um so nógvar bundnar uppgávur, skal síggjast í ljósinum á tørvinum at loysa tær avbjóðingar, sum heimurin stendur í.
Sameindu Tjóðir, ST, hevur til dømis við heimsmálunum sett dagsskránna viðvíkjandi fleiri avbjóðingum, sum ST væntar, at londini taka á seg. ES tekur hesa uppgávu á seg og velur at lýsa eftir verkætlanum, sum kunnu geva íkast til og vitan um, hvussu vit best náa heimsmálunum hjá ST.
ES hevur eisini egnar dagsskráir. Í desember 2019 setti ES “the European Green Deal” á skrá, sum eftir ætlan skal verða veruleiki í 2050.
Málið hjá ES er at minka um útlátið av vakstrarhúsgassi við í minsta lagi 55% í 2030, samanborið við 1990. Harumframt verður sett sum mál, at Evropa í 2050 verður heimsins fyrsti heimspartur, sum hevur null-útlát av veðurlagsgassi.
Hesi mál hava sjálvsagt stóra ávirkan á Horizon Europe, bæði hvussu fíggjarkarmurin verður býttur millum ymsu økini, og hvørji evni skulu granskast.
##med4##
Vísindi fyri øll
Eisini í aðrar mátar leggur ES við Horizon skránni lunnar undir, hvussu farast skal fram. Í nøkur ár hevur miðvíst verið arbeitt við tilgongdini til tað, sum í dag gongur undir navninum “Open Science”. Open Science snýr seg um at tryggja granskarum lætta og skjóta atgongd til tilfar hjá hvørjum øðrum.
“Open Access” ger tað møguligt at geva út vísindaligar greinar í altjóða tíðarritum, uttan at atgongdin til greinina skal avmarkast av haldi til tíðarriti. Hetta varð í ávísan mun sett sum krav longu í Horizon 2020 verkætlanum, og tá bar eisini til at søkja um stuðul til hendan partin av verkætlanini.
Granskingarráðið hevur eisini stuðulsskipan til útgávu av vísindagreinum, sum hevur gjørt tað lættari hjá føroyskum granskarum og granskingarstovnum, at fáa stuðul til útgávuna.
Eisini verður dentur lagdur á “FAIR Guiding Principles”. FAIR stendur fyri FINDABLE, ACCESSIBLE, INTEROPERABLE AND RE-USABLE. Tað merkir, at dáturnar, sum liggja til grund fyri granskingini, skulu kunna nýtast av øðrum enn teimum, sum upprunaliga eiga dáturnar.
Granskingarráðið fylgir við gongdini á hesum økinum og arbeiðir við at seta mannagongdir í verk.
Greinin er prentað í blaðnum »Vísindavøka« sum er innlegg í Vikuskiftis-Sosialinum 10. september.


text:
Føroyski framleiðslukostnaðurin –hækkar – fleiri avgjøld áløgd – Hendan áheitan og áminning er bæði til politikarar og almenningin sum heild. Gongdin er ein vandaleið fyri vinnuna í longdini. Hetta skrivar vinnulívsráðið í Klaksvík
Samstundis sum almenni raksturin økist, gerst útflutningsvinnan alt meiri sperd og menningin av meiri viðgjørdum vørum meiri krevjandi og tískil helst ógjørlig um nøkur ár.
At hækka almennu útreiðslurnar setur seliga í hesum tíðum kappingarførið í vinnuni undir trýst. Politiski hugburðurin er tíverri, at sum almennu útreiðslurnar hækka, verður neyðugt at fáa meiri inntøkur úr vinnuni í landskassan.
Færri nýggj fiskifør
Vit síggja ídag, at føroyskir reiðarar og fiskimenn í stóran mun reka fiskiskap við skipum, sum aðrir hava kasserað. Hesir skulu fiska lið um lið og vit eru tí sum fiskivinnuland, ikki í nóg dyggari kappingarstøðu. Íløguætlanir eru ótryggar orsakað av tilvildarligum politiskum átøkum. Sera fáar nýggjar skipaíløgur eru framdar seinastu 10 árini.
Eisini sæst, at peningarenslið úr primeru vinnunum í almennu kassarnar er ein umskipan av desentralum virðum á geografiskum økjum, har virðini verða skapt, til sentral virði har almenni raksturin og íløgur krevja alt meiri pening. Hetta fer at gerast ein meiri hóttandi vandaleið í framtíðini, eisini tí, at tann peningur sum skip og onnur tól skulu viðlíkahaldast við, fer alt meiri í landskassan, heldur enn til viðlíkahald.
Vinnulívið kvørkratikið
Hetta fer at merkjast meint komandi árini, har framleiðsluvirðini ídag verða skapt, ognarvirðini so sum húsaprísir, grundøkir, keypiorka við útboði verða spakuliga kvørkratikin saman við forrætningslívinum.
Í fleiri ár og ikki minst seinastu tíðina hava vit sæð:
- Økt tilfeingsgjøld til fiskivinnuna
- Økt tøkugjøld til alivinnuna
- Arbeiðsmarknaðgjøld vaksa
- Snildisligar broytingar í fólkapensjónini
- Hækkandi besinprísir
- Avtiknir samdøgurfrádráttir hjá fiskimonnum
- og síðani fleiri avgjøld.
Hetta bara fyri at nevna okkurt úr rúgvuni. Soleiðis at fleiri inntøkur kunnu fáast til øktar almennar útreiðslur.
Vinnulívstættir í brotasjógvum
Vinnulívsráðið í Klaksvík fer við hesum at ávara ímóti hesi hættisligu gongd, ikki minst tí, at búskapurin hevur góðar dagar í løtuni og kann broytast:
- Fólkavøksturin er greiður
- Onki arbeiðsloysi
- Fiskivinnan ger tað hampuligt og í løtuni gott
- Alivinnan er vegna dugnaskap í hæddini o.s.fr.
Hinvegin síggjast fleiri myrk skýggj á øðrum økjum t.d. innan oljuvinnuna, har nógvir føroyingar hava fingið sínar góðu lønarinntøkur uttanlanda. Spurningurin er hvat hendir. Føroyska frálandavinnan er í brotasjógvi. Hendan tilfeingisvinnan er í løtuni hótt.
Við hesi ávaring til politikarar og almenningin verður í øllum álvarsemi lagdur dentur á, at vinnan eigur ikki at tyngjast av beinleiðis tilfeingisgjøldum, sum eru áløgd, tað fer at gagna bæði fólki og vinnulívi í longdini um hesi gjøld fella burtur. Vinnan rindar vanliga skatt– og onnur avgjøld, gevur arbeiði til hópin av fólki, sum aftur rindar skattir og avgjøld. Tað vísir seg tíverri meiri populert hjá politikara at “vera galantur” fyri vinnunnar rokning.
Klaksvík 3. juni 2016.
Vinnulívsráðið í Klaksvík.


text:
Hesa vikuna er Poul Michelsen, landsstýrismaður í uttanríkis- og vinnumálum á arbeiðsferð í Russlandi.
Mánadagin 11. september hevði landsstýrismaðurin fund í Moskva við umboð fyri russiska uttanríkisráðið. Á skránni fyri fundin vóru handilsambondini millum Føroyar og Russland og føroyska ynskið um handilssáttmála við Evro-Asiatiska Búskaparsamveldið (EABS), har Russland er leiðandi limalandið. Umframt Russland eru Hvítarussland, Kasakstan, Kirgistan og Armenia limir í EABS. Ein fríhandilssáttmáli við EABS krevur, at øll limalondini taka undir við hesum. Á fundinum greiddi landsstýrismaðurin eisini frá fjórða útbjóðingarumfarið eftir kolvetni í føroysku undirgrundini og fólkaatkvøðuna um Stjórnarskipan Føroya.
Í gjár 12. september hevði landsstýrismaðurin fund við ovastu leiðslu í russiska vinnuhúsinum, Russian Chamber of Commerce and Industry. Á fundinum kunnaði landsstýrismaðurin um føroyskt vinnulív og møguleikarnar fyri øktum samstarvi og samhandli millum Føroyar og Russland. Russland er størsti marknaðurin fyri føroyskar fiskavørur, og áhugin fyri Føroyum í Russlandi er vaksandi.
“Russiski marknaðurin hevur stóran týdning fyri okkara útflutning og búskap. Tí er neyðugt við best møguligum marknaðartreytum, og málið er tí ein fríhandilssáttmáli,” sigur Poul Michelsen. “Ein fríhandilssáttmáli við Russland og EABS er drúgv og umfatandi tilgongd, og tí er neyðugt við einum miðvísum arbeiði og áhaldandi samskifti við myndugleikarnar í Russlandi og EABS londunum.”
Í gjár vitjaði landsstýrismaðurin eisini stóru altjóða matvørumessuna World Food Moscow, har fleiri føroyskar fyritøkur luttaka. Landsstýrismaðurin luttók eisini og bar fram røðu á móttøku, ið sendistovan og føroysku fyritøkurnar skipaðu fyri. Fyritøkurnar eru Bakkafrost, Marine Harvest, Hiddenfjord, Landshandilin, Varðin Pelagic og Pelagos. Russisku samstarvsfelagar teirra, ið tóku lut á móttøkuni standa fyri 85 prosent av øllum innflutningi at fiskavørum til Russlands. Endamálið við móttøkuni var at geva føroyskum og russiskum vinnulívi høvi at hittast og knýta tættari sambond. Russiskt vinnulív var væl umboðað og á móttøkuni luttóku eisini umboð fyri russiskar og føroyskar myndugleikar.
Sí: Røða hjá landsstýrismanninum.
(Myndatekstur:Vladimir Padalko, varaforseti í Russian Chamber of Commerce and Industry og Poul Michelsen.)
(Johnny Thomsen, tulkur og Poul Michelsen.)


text:
Eg mátti av álvara samla mær mót at hyggja eftir nýggjasta Adam Sandler filminum, Sandy Wexler. Hann hevur ikki beinleiðis gjørt nakað gott tey seinastu nógvu árini. Tískil væntaði eg heldur ikki nakað betri enn Ridiculous 6 ella the Do-Over…
Jordan Peele er kendur úr Comedy Central sketch sendingini, Key & Peele. Tá Key & Peele góvust við sendingini í 2015, gjørdu teir skemtifilmin, Keanu. Nú tá teir eru farnir hvør sær, hevur Jordan Peele leikstjórnað ein horrorfilm – Get…
Daniel Scheinert og Daniel Kwan, betri kendir sum the Daniels, hava bygt eina karrieru við at gera videoløg. Teirra kendasta videolag er til sangin, Turn Down for What, hjá Lil Jon – eitt videolag har ein maður dryhumpar seg gjøgnum…
Denis Villeneuve borðreiðir við nøkrum øðrum enn tí vanliga, sum ger hann til eina superstjørnu innan filmsheimin. Hann hevur ein serligan stíl sum leikstjóri, ið er verdur at kenna áðrenn tú hyggur eftir hansara filmum. Ì hvørtfall um tú spyr…
Ben Affleck hevur havt nakrar upp og niðurtúrar í sínari Hollywood karrieru. Hann bleiv eitt stórt navn saman við Matt Damon tá teir gjørdu Good Will Hunting í 90’unum. Aftaná Daredevil og Gigli komu út byrjaði tað at ganga illa.…
Tá eg var lítil var eg altíð spentur til jólaaftan tá jólamaðurin fór at koma við pakkum. Sjálvt um eg var um at skíta í buks, so bangin eg var, tá hesin fremmandi maðurin í reyðari drakt við stórum skeggi…
At hyggja eftir Adam Sandler filmum er næstan ein sportur nú. Avbjóðingin er at hyggja líka til rulliteksturin kemur á skermin. Tað er líka lætt sum at renna eitt marathon aftaná at hava sitið á reyvini í tíggju ár. Nýggjasti…
Neighbors 2 er ikki fyrsti filmur eg hevði valt at hyggja eftir í biografinum. Eg helt at Neighbors 1 var ok, tískil ikki akkurát tað eg vónaði. Trailarin lovaði meir enn hann kundi levera. Men eg hevði vitjan av vinmanninum,…
Síðan eg sá Kiss Kiss Bang Bang í 2005, havi eg verið fjeppari av Shane Black. Hann er fyrst og fremst leikritskrivari, men hevur eisini leikstjórnað nakrar filmar gjøgnum árini. Hansara serliga eyðkenni er 80’ara buddy cop filmar. Av hesum…
Hvat geri eg við lívið hjá mær? Eg veit at Adam Sandler stinkar. Hví hyggi eg so eftir hansara filmum? Ringast av øllum er, at eg hugdi eftir Ridiculous Six á Netflix, lógliga. Tí eri eg nú luttakari í statistikkunum,…


text:
Eitt fjølbroytt og rúmligt samfelag
Bara fræls menniskju kunnu av álvara taka ábyrgd av sær og sínum. Framsókn arbeiðir tí fyri at gera samfelagið rúmligari og at beina burtur óneyðugar forðingar og forboð.
Framsókn vil:
at hjúnarbandslógin framhaldandi skal vera tíðarhóskandi og rúmlig, at rætturin hjá føroyingum at ganga í haga verður staðfestur,
at halgidagslógin skal broytast soleiðis, at hon samsvarar við tann veruleika, vit liva í.
at matvøruhandlar skulu hava loyvi at selja øl og vín.
tí vil Framsókn hava haldføri – fyrst og fremst.


text:
LIMATILBOÐ 2021 - lekkur Hvistujakki
Hvistan hevur seinastu árini bjóða limunum okkurt serligt tilboð, og nú eru vit so klár við nýggjum lekrum hvistujakkum. Jakkarnir eru komnir og kunnu roynast í Miðlatúni í Vági næstu vikuna, umframt at vit eisini leggja leiðina norður til Stórá, soleiðis at flest allir limirnir kunnu koma at royna hesar.
Jakkarnir fáast bæði í damu- og harrasniðum og í fleiri støddum.
Prísur fyri limir er hesin:
Hvistujakkar av merkinum Craft: 700kr.
IKKI limir kunnu ogna sær jakkan fyri 899kr.
Men, men, men tey sum ikki eru limir, hava møguleika at tekna seg sum lim í Hvistuni og so fáa limatilboðið. Leinkjan til limagjaldið er HER!
Eisini ber til at rinda inn á konto 9870 408.212.6 og er limagjaldið einans 200kr um árið (galdandi fyri almanakka ár).


text:
Kristina Háfoss, landsstýriskvinna í fíggjarmálum, er í hesum døgum í Íslandi á MR-Digital fundi. MR-Digital er ráðharraráð undir Norðurlandaráðnum, ið hevur til endamáls at styrkja um samstarvið innan talgilding millum Norðurlond og tey baltisku londini í tíðarskeiðinum 2017-2020. Ráðið arbeiðir fyri at skapa eitt samanhangandi og sameint talgilt øki, ið framhaldandi gongur á odda at tryggja vælferð og vøkstur.
Á fundinum í Reykjavík hava Norðurlendsku ráðharrarnir í talgilding umrøtt, hvussu talgilding best verður stjórnað. Hetta verður gjørt við orðaskifti um strategiir, politikk og lóggávu innan talgilda menning av almenna geiranum fyri at finna út av, hvar londini kunnu samstarva fyri at veita betri talgildar tænastur. Eisini eru felags samstarvsavtalurnar um talgildar samleikar, 5G og tilgjørt vit viðgjørdar.
Kristina Háfoss, landsstýriskvinna í fíggjarmálum: “Tað hevur stóran týdning, at vit hava altjóða samstarv tá umræður talgildar loysnir. Mest týðandi samstarvið beint nú er, at tryggja, at føroyski Talgildi Samleikin, eins og aðrir norðurlenskir og baltiskir talgildir samleikar, kunnu nýtast tvørturum landamørk. Hetta fer at lætta um hjá øllum føroyingum, sum fara uttanlands eitt nú at lesa, arbeiða ella á sjúkrahús. Talgildi samleikarnir hjá londunum verða í stóran mun framtíðar pass hjá borgarum, og hevur tað eisini av hesi orsøk stóran týdning at føroyingar seinni í ár fáa egnan Talgildan Samleika.”
Ráðharrarnir í MR-Digital greiddu frá royndum sínum við talgilding. Í Føroyum varð strategiin um Talgildu Føroyar løgd fram í 2015, og síðani hevur verkætlanin arbeitt við at menna eitt talgilt undirstøðukervi, ið verður til gagns fyri alt føroyska samfelagið. Hetta verður m.a. gjørt við at menna ein talgildan samleika, ið livir upp til altjóða krøv og fer at kunna nýtast í øðrum londum.
Heldin, sum var tikin í nýtslu í Føroyum í 2016, er dømið um Norðurlendskt og baltiskt samstarv. Heldin er ein talgildur motorvegur, har alt dátasamskifti millum stovnar, fyritøkur og borgarar í framtíðini, á meira tryggan hátt, fer ígjøgnum. Tøknin í Heldini, X-Road, er estisk og verður nýtt í fleiri Norðurlondum og baltiskum londum. Hóast hvørt land hevur sína serstøku loysn og fult tamarhald á dátunum, kunnu skipanirnar virka saman. Hetta loyvir tryggum dátuflutningi millum tey lond, ið nýta tøknina. Í næstum fara Føroyar at gera avtalu um Nordic Institute for Interoperability Solutions, so vit eru við at tryggja menningina og strategisku leiðsluna av X-Road í framtíðini.
Samstarvið í MR-Digital leggur m.a. lunnar undir at borgarar í Norðurlondum og baltisku londunum kunna nýta talgildar loysnir landanna millum á ein tryggan og skipaðan hátt.


text:
Boa-drekafiskur (ljósfiskaættin)
Stomias boa ferox Reinhardt, 1842
Stødd: Boa-drekafiskur verður umleið 30 cm langur, mátað til klingruna. Møguliga verður hann nakað longri enn tað.
Dýpi: Hann er í djúpu høvunum, niður á í minsta lagi 1000 m. Í myrkri fer hann upp undir vatnskorpuna.
Litur: Hann er svartur-myrkabrúnur, skyggir nakað í ælabogalitum.
Lýsing: Boa-drekafiskur er langur og klænur fiskur. Hann hevur lítið høvd við síðari finnu, ið hongur niður úr lippuni og røkkur aftur til uggafjaðrarnar. Hann hevur spískar tenn. Aftast á sporlinum er ein lítil ryggfjøður, sum kemur aftur til klingruna. Beint undir henni er ein gotfjøður, ið er eitt lítið sindur størri. Umleið á aftasta fjórðingi eru tær heilt smáu búkfjaðrarnar. Eini 85-91 ljósgøgn eru niðarlaga aftur eftir síðunum.
Eyðkenni: Klæna vakstrarlagið, lítla høvdið, finnan, stóri kjafturin við spísku tonnunum, fjaðrarnar aftast, liturin og ljósgøgnini.
Týdningur: Hann hevur ikki vinnuligan týdning.
da: Boafisk, en: Boa dragonfish
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Ljósfiskar Stomiiformes
Í hesum hópinum eru 5 ættir, 53 slektir og 391 sløg:
Av teimum eru undir Føroyum skrásettar 3 ættir við 7 slektum og 8 sløgum:
Yvirhøvur smáir fiskar, ið hava ljósføri runt um á kroppi og høvdi. Summir hava finnu. Nakrir hava roðslu, aðrir ikki. Summar av fjaðrunum mangla á nøkrum sløgum. Onkrir hava fitifjøður undir sporlinum. Flestir eru dimmir á liti, og nakrir eru silvurblankir. Ljósfiskar eru bæði djúpt og ovarlaga í sjónum.


text:
Panamaveitin
Panamaveitin er millum heimsins mest týdningarmiklu sjóvegis farvegir.
Søgan[rætta | rætta wikitekst]
Í fleiri øldir høvdu fólk og landastjórnir droymt um eina sjóleið, ið kundi binda saman Atlantshavið og Kyrrahavið, tvørtur um tann 80 kilometur breiða Panamaslættan í Panama.
Fyrsta roynd[rætta | rætta wikitekst]
Longu í 1534 kannaði týsk-rómverski keisarin Karl fimti, sum eisini var kongur í Spania, um tað var møguligt at gera eina siglingarveit á staðnum, so siglast kundi úr Atlantshavinum tvørturum Panamaslættan beinleiðis yvir í Stillahavið. Men eftirmaður Karl fimta á sponsku trónuni, Filip annar, hevði ongan hug at fara undir ætlanina. Hann metti at trupulleikarnar, sum verkfrøðingar vístu á, vóru alt ov umfatandi. Hann skal eisini hava sagt, at ætlanin var “ímóti Guds vilja.[tørvar keldu]
Næsta roynd[rætta | rætta wikitekst]
Í 1880 átók eitt franskt felag, undir leiðslu av fransmanninum Ferdinant de Lesseps, sær at gera Panamaveitina. Ferdinant de Lesseps hevði staði á odda, tá Suez veitin var grivin, og var kendur fyri bragdi, sum Suezveitin var mett at vera. Tá fransmenn fóru til verka gjørdist skjótt greitt, at her vóru trupulleikar, sum ikki var roknað við frammanundan. Fyrsti stóri trupulleikin, ið tók seg upp vóru mongu lívshóttandi sjúkurnar, sum raktu arbeiðsfólkið. Talan var um sjúkur, sum t.d. kolera, malaria, gulur fepur og pest. Fyri hesar sjúkur fanst tá ongin grøðandi heilivágur. Og lendið var eisini ein stór plága í nógvar aðrar mátar. Har var hópur av eitrandi slangum, flogkyktum, mórudíkjum, kyksendi, flóðaldum og jarðskjálvtum. Arbeiðsfólkið var eisini plága av skriðulopum, ið kundu taka meira enn 55.000 rúmmetrar av mold og fjala hús, jarnbreytir og gravimaskinur í hópatali. Vanliga tók tað arbeiðsfólkinum fleiri vikur at rudda upp eftir slík skriðulop. Mett var at 21.900 mans lótu lív, tá fransmenn stóðu fyri arbeiðinum. Tað vóru túsundtals franskir smáspararar, ið fíggjaðu verkætlanina hjá Ferdinant de Lesseps, ið endaði sum ein av heimsins størstu gølum, tá verkætlanin fór á húsagang. Fyri at bjarga tí, sum bjargast kundi var eitt annað felag stovnað, men eisini tað miseydnaðist.
Triðja roynd[rætta | rætta wikitekst]
Í 1902 eydnaðist at selja verkætlanina til USA fyri 40 milliónir dollarar, sum tá sjálvandi var ein risa upphædd. Men amerikanarar vóru nøgdir við handilin, og við forsetanum Theodore Roosevelt var við góðum hugi farið undir arbeiði at knýta saman Atlantshavið og Kyrrahavið. Amerikanarar mettu sjálvandi ikki at hetta fór at vera ein stórvegis trupul uppgáva, men ongantíð áður hevur ein byggiætlan rent seg í so nógvar forðingar. Tá verkætlanin var liðug var mett at umleið 27.500 arbeiðsmenn høvdu latið lív frá tí, at fransmenn byrjaðu arbeiðið til veitin var liðug í 1914.[tørvar keldu]
Sí eisini[rætta | rætta wikitekst]
Ávísingar úteftir[rætta | rætta wikitekst]
- Almenna heimasíða, pancanal.com
Coordinates: 09°04′48″N 79°40′48″W / 9.08000°N 79.68000°W


text:
Mann hoyrir bara tað negativa
2021-09-14 07:18
Hetta er ætlað at seta tingini í perspektiv.
Drápið tók ca 1 tíma.
1428 springarar dividerað 60 min = 23,8 springarar pr. min.
23,8 springarar dividerað við 60 sek = ca 2,5 sekund at drepa ein springa.
Hetta er áleið sama tíð tað tekur at drepa ein grindahval við mønustingara, sum er so øgiliga nógv meira “hunant” í fylgju ávísun persónun.
Tað er líka við at fólkið á sandinum átti at fingið rós uppiborðið fyri frágera gott arbeiðið, ístaðin fyri at blíva hongdur út sum há og spott.


text:
Skeiðsdepilin bjóðar nú eina nýggja meistaraútbúgving fyri fólk innan byggivinnuna.
Endamálið er, at luttakararnir fáa nakrar beinleiðis nýtsluvendar persónligar førleikar, sum ein hevur tørv á fyri at fremja sítt arbeiði.
Samstundis fáa luttakararnir grundleggjandi leiðsluførleikar til at reka eina byggifyritøku ella stýra einari arbeiðstøku.
Tað er umráðandi, at verða førur fyri at stýra og leggja eina framleiðslu til rættis. Ein leiðari kann verða tann heilt avgerandi persónurin, um hann eisini er førur fyri at geva íblástur og motivera tey starvsfólkini, hann er leiðari fyri, og teir samstarvsfelagar, hann hevur samband við.
Tey 3 modulini stovnan og leiðsla, felags byggifak og fakspesifik leiðsla verða avhildin á ein sera smidligan hátt, av tí at ein persónliga tilrættalagt undirvísingargongd, grundað á royndir, gevur størsta læringsúrslitið.
Byrja verður við einum undanskeiðið í KT (Kunningartøkni) har ein lærir at brúka teldu og ymisk forrit eftir tørvi. Undirvíst verður í einari viku, hvønn fyrrapart, tilsamans 20 tímar.
Undirvísingin fer fram sum blandað læring. t.v.s. undirvísingartímar við persónligari vegleiðing. Neyðugt er, at luttakararnir arbeiða heima við tí frálæru og uppgávum tey hava fingið.
INNIHALD
Modul 1 – Stovnan og Leiðsla
Lesiteknikkur 10 t.
Organisatión og leiðsla 60 t.
Búskaparstýring 65 t.
Marknaðarføring 25 t.
Íalt 160 t.
Modul 2 – Felags byggifak
Treytir (1FB) 50 t.
Tilboð og sáttmálar (2FB) 25 t.
Bygging, HTU, góðskutrygging, lærlingar (3FB) 15 t.
Avhendan, rakstur og viðlíkah., prísbroytingar (4FB)10 t.
Íalt 100 t.
Modul 3 – Fakspesifik leiðsla
Tilboðskalkulatión/Bygningsfysik (1FSL) 75 t.
Útrokning og lønarskipan (FSL) 10 t.
Avhendan, eftirkalkulatión, rakstur og viðlíkahald 15 t.
Íalt 100 t.
PRAKTISKIR UPPLÝSINGAR
Hvør kann luttaka? Tað kunna øll við:
- Einari vinnuútbúgving innan bygging og anlegg, sveinabræv
- Minst 2 ára vinnuroyndir innan sítt fakøki
- Tað er ein treyt, at luttakararnir sjálvi hava teldu við
Hvør undirvísir?
Royndir undirvísarar frá Glasi.
Útbúgvingarprógv
Eftir reglum í kunngerðini um opna útbúgving verður eitt modulprógv givið fyri staðið modul.


text:
Starvsvenjingarvitjan av skúlanum
Skúlin hevur sambært Námskipanini ábyrgd fyri samtarvi millum skúla og starvsvenjingarpartin.
Hetta verður skipað m.a. við at kontaktpersónurin hjá næminginum á skúlanum kemur á vitjan, eina til tvær ferð í útbúgvingunum.
Næmingurin fær boð um vijtanina í góðari tíð áðrenn, og hevur ábyrgd av boða sínum vegleiðara frá vitjanini, og av at hava útbúgvingarætlanina, ið inniheldur skjølini "persónlig útbúgvingarætlan" og "kurlur", við til samrøðuna.
Endamálið við starvsvenjingarvitjanini er
- At menna samstarvið ímillum skúlan og starvsvenjingarstaðið.
- At tvinna saman ástøðiliga og verkliga partin.
- At stuðla fakligu og persónligu menningini hjá næminginum, við einari samrøðu við kontaktpersón frá skúlanum og vegleiðara í starvsvenjing.
Undir starvsvenjingarvitjanin skal ein samrøða verða ímillum næming, starvsvenjingarvegleiðara og kontaktlærara frá Heilsuskúlanum.
Endamálið við samrøðuni er
- At fylgja upp persónligu málini, ið næmingurin hevur sett sær, í "persónligu útbúgvingarætlanini" saman við sínum kontaktlærara á skúlanum
- At tryggja, at ein reyður tráður er í fakligu og persónligu menningini gjøgnum alla útbúgvingina, og at samstarv er um næmingin, millum skúla og starvsvenjing.
Karmar fyri starvsvenjingarvitjanina
Vitjanin er á starvsvenjingarstaðnum, har næmingurin er. Ein ávís tíð verður sett av til hvønn næming.
Viðurskifti, ið eru viðkomandi í útbúgvingini, kunnu takast upp undir vitjanini, sum undirvísing, ella kjak.
Kontaktlærarin á skúlanum, hevur ábyrgdina av at skipa fyri starvsvenjingarvitjanini.
Tað er ikki krav, at vitjanin er í samband við tær tríggjar kravdu metingarsamrøðurnar í starvsvenjingini. Málið er tó, at vegleiðari og næmingur nýta tað, ið kemur fram undir vitjanini, víðari í arbeiðnum við málunum fyri starvsvenjingina. Soleiðis verður ein reyður tráður ímillum teori og praksis, og ígjøgnum alla útbúgvingina hjá tí einstaka næminginum.


text:
Fuglur
Fuglur (frøðiheiti - Aves) er tvíføtt ryggdýr ið hevur fjøður, veingir og nev, og verpur egg. Fuglar eru einastu djór, ið hava fraðrar. Teir hava heitt blóð sum súgdjórini. Til eru eini 9.000 fuglasløg, og tey liva um allan knøttin. Í heitum londum eru til dømis litfagrir pappageykar, í urtagørðum bringureyðar og trøstar, av sjófuglum kunnu nevnast pingvin og lundi. Flestu fuglar eru væl bygdir at fúgva og hava sterkar bringuvøddar. Kropsbeinini eru løtt, poknut og opin innan. Tað lættir um vektina. Eisini fjaðrarnar eru lættar. Teir verja kroppin og halda hann heitan. Veingjarfjaðrarnar sita so tættar, at vongurin verður slættur, og luft sleppur ikki inn ímillum fjaðrarnar, hvørki undir ella á. Velið gevur javnvág og stýrir flognum. Nakrir fáir fuglar fáa ikki flogið. Sum dømi kunnu nevnast pingvinir, strutsar og tann sjáldsami uglupappageykurin í Ný Sælandi. Fuglar hava ikki tenn, men nógvir hava sterkt nev. Flestir fuglar, helst ørnir og aðrir ránsfuglar, síggja og hoyra væl, men teir tevja lítið. Tann lítla humlukolibriin er heimsins minsti fulgur. Hon er bara 5 cm. long og vigar bara 2 g. Strutsurin er heimsins størsti fuglur og verður yvir 2,5 m. høgur og vigar eini 150 kg. Fuglar fáa ikki sum súgdjór livandi ungar. Teir verpa egg, sum teir so noyðast at bøla, so at tey eru heit. Ungin búnast í egginum og livir av reyðanum. Nakrar vikur seinni brestur fyri nev og ungin kemur út. Nógvir fuglar gera sær reiður, men verpur á rókina. Geykar verpa í reiður hjá øðrum fuglum og lata so teir ala ungarnar upp. Vanliga eru nýklaktu ungarnir púra hjáparleysir, naknir og blindir. Vit siga, at teir eru reiðurfastir, og foreldrini mugu bera í teimum mat og verja teir fyri fíggindum, til teir eru floygdir.
Fjaðarbúnin er ymiskur í liti og útsjónd. Músabrøður, spurvar og aðrir fuglar hava hyljandi morreyðan lit. Aðrir fuglar hava bjartar, ásýniligar litir. Í verpingartíðini gera litirnir tað lættari hjá hesum fuglum at velja og finna sær maka og lætta eisini um at halda flokkinum saman. Smáar kolibriir hava einar 1.000 fjaðrar, savnur fleiri enn 25.000. Fjaðrar eru úr keratini eins og hár og negl á fólki. Fjøðurin er stinnur leggur í miðjuni, báðumegin ganga teinar úr legginum, og teinarnir eru bundnir saman av tøttum hjáteinum, ið eru tengdir saman við smáum krókum. Leggur og teinar eru skeggið á fjøðurini. Undir verndarfjaðrunum er dún; tað lívir væl. Um dagin hava fuglar úr at gera at ansa ungunum, eta og reinska fjaðrarnar. Sumt av tí, ið fuglur ger, er íborið og nýtist ikki at lærast fyrst, til dømis at leita sær føði ella at flúgva. Men fuglalát má lærast, teir herma eftir øðrum fuglum.


text:
1901
1901 (MCMI) var sambært gregorianska kalendaranum eitt vanligt ár, ið byrjaði á einum týsdegi.
HendingarEdit
Føroyska fiskimarkið verður sett út á 3. fjórðingar
- 1. januar - Tíðindablaðið Tingakrossur verður útgivið fyrstu ferð.
ÍtrótturEdit
FótbólturEdit
FøðingarEdit
- 7. mai - Gary Cooper, amerikanskur sjónleikari (d. 1961)
- 17. august - Hans Jacob Jacobsen, betri kendur undir skaldanavninum Heðin Brú (d. 1987)
- 3. september - Poul Petersen, politikari (d. 2001)
AndlátEdit
- 22. januar - Victoria drotning av Bretlandi og keisarinna av India. (f. 1819)
- 15. november - Jóan Petur Gregoriussen, yrkjari (f. 1845)


text:
Gott undirhald, góður matur og shopping
Vit kunnu enn einaferð kunngerða ársins jólatúr – ein túrur har hugni, gleði og gaman eru í hásæti.
Vit liggja við bryggju í Hirtshals frá kl. 09.00 til kl. 19.00 leygardagin 27. novembur.
Shopping í Hjørring og Aalborg
Úr Hirtshals koyra vit beinleiðis við bussi til Hjørring og Aalborg. Hjørring er grannabýur við Hirtshals, við eitt nú hugnaligari gongugøtu, har millum annað stóra handilsmiðstøðin Metropol heldur til. Aalborg er 4. størsti býur í Danmark. Umframt nógv kend støð, er eisini høvi at vitja eitt nú Aalborg Storcenter, Friis Shoppingcenter og Ikea.
Góður matur, undirhald o.a.
Umframt góðu tilboðini í Tax Free handilinum, vera fleiri sertilboð á túrinum. Lagt verður upp til ein spennandi túr við undirhaldi, frálíkum matarskráum og tónleiki frá nøkrum av okkara bestu tónleikarum. Tit kunnu gleða tykkum til, at bólkurin ROX við Signar í Homrum, verður við á jólatúrinum, umframt fleiri onnur kend nøvn. Sí skránna niðanfyri.
Tað ber til at bíleggja matin umborð áðrenn fráferð og spara pening. Allar matstovur hava opið hendan túrin. Sí matstovurnar og prísir HER
Ferðaætlan
Fráferð Tórshavn 25. novembur kl. 21.00
Koma Hirtshals 27. novembur kl. 09.00
Fráferð Hirtshals 27. novembur kl. 19.00
Koma Tórshavn 29. novembur kl. 07.30
Bílegg ársins jólatúr á tlf. 34 59 00 ella skriva til booking@smyrilline.fo. Gevið gætur, at til ber sjálvandi at bíleggja kamarstypu, men ikki kamarsnummar.


text:
Seinni árini eru amerikansku visumreglarnar nógv herdar, og eitt av nýggju krøvunum er, at umsøkjarar eru noyddir at møta persónliga á eini amerikanskari sendistovu fyri at fáa visum útflýggjað. Higartil hava føroysk lesandi verið noydd at møta á amerikansku sendistovuni í Keypmannahavn, har bíðirøðirnar og avgreiðslutíðin mangan eru drúgv. Og sum avleiðing hava lesandi mangan verið noydd til at gera tvær ferðir – eina til Keypmannahavnar at fáa visum, fyri síðani at ferðast til USA til at byrja lesnaðin.
Nú er avtala gjørd við amerikonsku sendistovuna í Reykjavík, um at føroysk lesandi kunnu fáa visum umsóknina avgreidda á amerikonsku sendistovuni í Reykjavík. Við tí er møguleiki nú at fáa visum umsóknina avgreidda á ferðini ávegis til USA, og skuldi hetta verið ein fíggjarligur lætti, samstundis sum gongdin verður stytt. Hetta skuldi tí munandi lætta um tey praktisku viðurskiftini hjá lesandi.
Mannagongd
Her kanst tú lesa um hvussu tú søkir:
https://is.usembassy.gov/visas/nonimmigrant-visas-study-exchange/how-to-apply/
Áðrenn umsóknin verður gjørd, er umráðandi at hava neyðug skjøl til reiðar, so sum pass, navnabræv og øll skjøl viðvíkjandi lærustovni og lestrarstuðli. Hevur umsøkjarin verið dømdur fyri eitthvørt lógarbrot er sera umráðandi, at øll skjøl hesum viðvíkjandi verða løgd við. Kvittan fyri umsóknina skal skrivast út, tá hon er liðugt útfylt. Hon skal goymast og takast við til samrøðu á sendistovuni.
Eru ivamál, ber til at seta seg í samband við amerikansku sendistovuna í Reykjavík.
Tel: +354 5952200
Teldupostbústaður: ReykjavikConsular@state.gov


text:
Vencil
Vencil er eitt føroyskt tíðarrit fyri skaldskap á føroyskum, sum fyrstu ferð varð útgivið í 2006.[1] Tíðarritið er uppkallað eftir Vencil Ulricus Hammershaimb. Ritstjórar á Vencli eru Arnbjørn Ó. Dalsgarð og Oddfríður Marni Rasmussen. Vencil kemur út tvær ferðir um árið og inniheldur bæði uppruna føroyskan skaldskap og útlendskan skaldskap, sum er týddur til føroyskt.
Heiður[rætta | rætta wikitekst]
Í 2009 fingu ritstjórarnir á Vencli Mentanarvirðisløn M. A. Jacobsens í bólkinum Annað mentanaravrik. Teir fingu heiðurslønina fyri teirra arbeiði við at geva út skaldskapartíðarritið Vencil. Dómsnevndin segði m.a. í grundgevingini:
Arnbjørn og Oddfríður hava við nærlagni og arbeiðssemi ment tíðarritið til eitt virðiligt mentanaríkast, sum miðlar bókmentaáhugaðum lesarum útlendskan og føroyskan skaldskap. Við virðing fyri mynd- og prentlistini er tíðarritið ein fagurfrøðilig heild á høgum stigi. Tíðarritið er ein gluggi út í heim, samstundis sum tær bókmentaspírur, sum næla í heimliga jørðildinum, hava fingið góðar gróðrarumstøður. Tíðarritið hevur víðkað bókmentaliga sjónarringin á móðurmálinum og gevur forvitnum lesarum bókmentir, ið erta og stimbra.[2]
Keldur[rætta | rætta wikitekst]
- ↑ Vencil.wordpress.com Vencil - Skaldskaparritið Vencil fyllir runt
- ↑ Aktuelt.fo Vencil størsta mentanaravrik


text:
Føroyar og Bretland hava á søguligum fundi í London týskvøldið 15. oktober 2019 undirritað semju um sínámillum fiskirættindi fyri 2019.
Semjan er gjørd til tess at tryggja og varðveita fiskirættindini hjá føroyskum og bretskum skipum í ávikavist bretskum og føroyskum sjógvi tað, ið eftir er av árinum, um Bretland fer úr ES uttan ein skilnaðarsáttmála 31. oktober 2019. Hon fevnir sostatt bæði um kvotabýti og atgongd.
Føroyar og Bretland undirritaðu harumframt á søguliga fundinum semju um samstarv um fiskiveiðieftirlit.
Við semjunum báðum eru Føroyar og Bretland samd um at halda fram við at styrkja og menna fleiri ára gamla vinalagið og góðu viðurskiftini landanna millum sum næstu grannar í Landnyrðingsatlantshavi. Við hesum verða eisini tryggir karmar skaptir fyri vinnuna í londunum báðum, eins og at felags fiskastovnar verða umsitnir á ein burðardyggan hátt.
Mynd: Herluf Sigvaldsson, føroyskur samráðingarleiðari og Colin Faulkner, bretskur samráðingarleiðari


text:
Petur Martin varð settur sum leiðari frá byrjan og hevur hann røkt hetta starvið til lítar í nærum kvarta øld.
Havi onkuntíð hugsað um orðafellið, ið sagt var um ein ið var væl skikkaður, at viðkomandi var sum føddur til starvið.
Hetta tori eg at siga um Petur Martin, nú eg havi sum kommunustýrislimur øll hesi árini, haft høvi til, at fylgt við á hesum økinum.
Petur Martin megnaði, sum tann vitborni maður hann er, at gera hetta starv meira fjølbroytt í vavið, enn tað, sum vit ið settu hann, høvdu dugað at hugsað.
Umframt at vera kunningarmiðlari, fyrst og fremst fyri túsundtals ferðafólk, ið komu á gátt í kunningarstovuni, var hann ofta og títt ferðaleiðari fyri hesi somu, uppi á okkara undurvøkru fjøllum og skørðum.
Hendi tað, at tey sum høvdu tørv á “ból og bita” ikki øll kundu hýsast hjá teimum, sum vanliga fingust við slíkt, ja, so kom stuðulin Unna, kona Petur Martin, og herbergaði hesum uttan nakað hóvasták.
Í sambandi við tær útlendsku vitjanirnar, sum kommunan hevur haft millum ár og dag, var ofta boð eftir kunningarstjóranum.
Petur Martin er søgufróður maður, so tað lá ræði fyri hjá honum at fortelja gestunum um Fuglafjarðar meira enn túsund ára gomlu søgu.
Til slík høvir, ið ofta eru rættuliga avmarkaði í tíð, var tað sjálvandi “den korte version” sum varð fortald.


text:
Mánadagin 8. mai og týsdagin 9. mai kl. 19.00 verður spennandi filmsvísing í Mentanarhúsinum í Fuglafirði. Tá verða á fyrsta sinni vístir tveir nýggir filmar, sum taka støðið í farnu tíð, tá Fuglafjørður veruliga fjølgaðist.
Annar filmurin kallast ‘Gomlu handlarnir’ og lýsir høvuðshandlarnar í Fuglafirði í gomlum døgum, sum vóru Piddasahandil og Handilin hjá Haraldsen. Hann verður vístur mánakvøldið kl. 19. Hin filmurin, sum verður vístur týskvøldið kl. 19, kallast ‘Gomlu vinnufyritøkurnar’ og er um stóru og týdningarmiklu arbeiðsplássini tá á døgum, Gomlu Smiðju og Gomlu Beding, og um spírarnar til nýggjaru virkini í Fuglafirði.
Filmarnir byggja á samrøður, sum vóru gjørdar við fólk, sum vóru á hesum arbeiðsplássunum í fimti- og sekstiárunum. Flestu samrøðurnar vóru gjørdar í sambandi við nakrar kvøldsetur í Mentanarhúsinum fyri nøkrum árum síðani. Nógvar gamlar myndir eru eisini at síggja í filmunum, eins og vitjað verður á nýggju virkjunum. Signar á Brúnni eigur hugskotið til filmarnar og Zacharias Hammer hevur staðið fyri upptøkunum.
Filmarnir eru góðar tveir tímar langir. Í steðginum vera kaffi, te og køkur at fáa, so fólk kunnu fáa eitt gott prát um gomul minnir.
Atgongumerki à kr. 100 kunnu keypast á kunningarstovuni í Fuglafirði og á atgongumerki.fo. Tað ber til at bíleggja sær eitt eintak av filminum ella filmunum, tá sýningarnar eru í Mentanarhúsinum. Annar kostar kr. 100, meðan báðir fáast fyri kr. 150.


text:
Missión
SEV tryggjar samfelagnum elmegi við høgari góðsku fyri samhaldsfastan prís og á burðardyggan hátt.
Visjón
SEV vil framhaldandi vera lívæðrin í samfelagnum. Felagið vil ganga á odda í strembanini eftir at menna eitt samfelag, sum byggir á egnar varandi orkukeldur.
Sí eisini 'Grønu kósina', sum SEV setti út í kortið í 2014, og sum vit arbeiða miðvíst við í okkara dagliga yrki.
Vit stremba eftir:
- at hava lágar prísir, høga góðsku og høgt tænastustøði
- áhaldandi at hava og menna eina vælvirkandi og burðardygga elveitingarskipan, sum er í fremstu røð millum elveitarar
- at varðveita og menna servitan og førleikar í SEV við at hava avbjóðandi og góðar arbeiðsumstøður, har trygd og trivnaður eru í hásæti
Virðir
Týdningarmestu virðini í dagliga virksemi okkara eru:
Samstarv
Hetta merkir at:
- vit leggja dent á gott samstarv, bæði innanhýsis millum starvsfólk, deildir leiðslu, nevnd og eigarar og uttanhýsis við kundar, samstarvspartar og myndugleikar
- vit leggja dent á eitt trygt og mennandi arbeiðsumhvørvi til gagns fyri okkum øll
- vit raðfesta gott og jaligt samskifti høgt
- vit seta okkum felags mál, taka felags ábyrgd og hava ávirkan á okkara arbeiði
- vit seta trivnaðin í hásæti, bæði sosialt og fakliga, og arbeiði okkara er merkt av nøgdsemi, vinalag og arbeiðsgleði
Tí
- eru vit hjálpsom, umhyggin og laga okkum eftir tørvinum hjá hvør øðrum
- hava vit eitt tætt og opið samskifti bæði innan- og uttanhýsis
- eru vit nærløgd og væl fyrireikað
Eldhugi
Hetta merkir at:
- vit eru íðin, arbeiðssom og áhaldandi og hava sum mál at gera eitt dygdargott arbeiði
- nýhugsan og uppfinnsemi seta dám á, hvussu vit loysa uppgávur okkara
- vit vísa dirvi og áræði, tá ið á stendur, og leggja nógv fyri at loysa allar uppgávur
- Tí
- leggja vit dent á at menna okkum við grundarlagi í royndum og nýggjum fakligum avbjóðingum
- betra vit áhaldandi um umstøður og útbúnað
- eru vit uppsøkjandi, miðvís og arbeiða tvørfakligt
- leggja vit í øllum okkara arbeiði dent á høga góðsku
Virðing
Hetta merkir at:
- vit vilja vera ein trúligur og ábyrgdarfullur veitari við fjølbroyttari fakligari vitan á høgum støði
- vit vilja veita góða, skjóta og álítandi tænastu
- vit taka atlit at náttúru og umhvørvi
- vit eru loyal, fólkalig og viðurkenna ymiskleikar hjá hvør øðrum
- Tí
- eru vit opin, erlig og halda gjørdar avtalur
- eru vit fyrikomandi, fryntlig og hjálpsom
- gagnnýta vit tilfeingið á burðardyggan hátt og keypa inn við skynsemi
- eru vit røkin, rudda upp eftir okkum og fríðka um allastaðni, har vit eru
Tak niður faldaran


text:
Útbúgvingar á Fróðskaparsetri Føroya
Í Føroyum eru allar universitetsútbúgvingar skipaðar á Setrinum
Hægri útbúgvingar, sum geva í minsta lagi bachelorprógv, eru universitetsútbúgvingar.
Til ber at lesa bæði á bachelor- og á masterstigi á Setrinum.
Hevur ein áhuga í at útbúgva seg víðari eftir bachelor-útbúgvingina, so er møguligt at lesa víðari á Setrinum ella at taka skiftisútbúgving á øðrum universitetum uttanlands.
Eisini er møguleiki at lesa ph.d. eftir lokið masterprógv - ella t.d. at taka hjágreinir, stakskeið, umframt eftirútbúgving og ískoytisútbúgving.
Trýst á leinkini til vinstru fyri at fáa meira at vita um tær einstøku útbúgvingarnar, sum eru í boði á Setrinum.


text:
Maria
Maria, við frábrigdum, er mest brúkta konufólkanavn í kristna heiminum; við hvørt hevur tað kortini verið hildið ov heilagt til fólkanavn, og tað man vera grundin til, at tað hevur verið lítið brúkt í Norðurlondum í miðøld. Fleiri kvinnur í Nýggja Testamenti og eitt ótal av halgikvinnum hava itið Maria; tann kendasta og tann, sum fyrst og fremst hevur gjørt navnið so umtókt, er sjálvandi Maria Moy, mamma Jesus; aðrar kvinnur í Nýggja Testamenti eru Maria Magdalena, sum Jesus rak sjey illar andar úr, og sum síðani fylgdi honum, og Maria úr Betánia, sum salvaði føturnar á Jesusi; fleiri dagar hava verið hildnir til minnis um ymiskar hendingar í lívinum hjá Mariu Moy, í Føroyum m.a. mariumessa um várið (25. mars) til minnis um at henni varð boðað, at hon skuldi bera Jesus í heim, mariumessa (15. august) til minnis um himmalferð hennara, og mariumessa um heystið (8. september) hildin sum føðingardagur hennara.
Maria er vanligasta konufólkanavnið í Føroyum[1].
Kendar kvinnur sum eita Maria:
- Marie Curie, pólskur/franskur evnafrøðingur og alisfrøðingur.
- Maria Guttesen, føroysk songkvinna.
- Maria Pompeu, brasilskur sjónleikari.